Elak Tong Sampah Di Serang Ulat, Ibu-ibu Wajib Amalkan Guna 2 Bahan Ni!

Kalau sampah tidak dibuang dan terbiar lama sehingga dua hingga tiga hari pasti ulat sampah mula muncul.

Geli juga bila terlalu banyak ulat yang kelihatan berdekatan sampah malah ada yang terkeluar hingga kawasan sekitar. Memang sukar untuk dibersihkan. Kita juga yang salah kerana gagal buang sampah setiap hari dan membiarkan kotoran dan sisa makanan ini berhari-hari.

Bagi mengelakkan masalah ini berlaku sebenarnya ada petua yang dikongsikan untuk menghilangkannya malah mengusir ulat ini.

Kakak saya dapat petua elakkan ulat ni secara tak sengaja. Waktu itu ulat-ulat sudah mula merayap hingga atas tong sampah. Kebetulan dia nak buang serdak cengkih, dibuangnya atas ulat-ulat tu. Tak lama lepas tu ,dia ingat nak ambil sheltox untuk sembur pada ulat seperti biasa. Rupa-rupanya ulat yang kena serdak cengkih sudah mati.

Petua 1

2. Taburkan pada tong sampah dan kawasan sekelilingnya.

3. Biarkan sahaja dan hasilnya ulat akan mati tanpa disembur bahan kimia.

Petua 2

Satu satu cara lagi ialah dengan menggunakan sedikit cecair peluntur baju.

Sumber: la-abwa.blogspot.my


“Kita Standby Tudung Sarung Je Lah”, Mira Filzah Kongsi Barang Keperluan Ke Hospital Nak Bersalin

Selepas bergelar mama dan melalui fasa berpantang membuatkan pelakon cantik Mira Filzah banyak berkongsi pengalaman yang dilalui sepanjang hamil, melahirkan dan berpantang.

Baru-baru ini bekas pengacara Nona ini membuka ruangan soal jawab di Insta Story bersama para pengikutnya.

Dalam sesi tanya soalan, Mira telah berkongsi jawapan pada soalan-soalan yang terpilih. Antara yang ditanya oleh pengikutnya yang kebanyakan juga bakal ibu pertama kali adalah tentang barang keperluan yang perlu dibawa ketika ke hospital untuk bersalin.

Berkongsi pengalaman pertamanya, Mira memberitahu yang dia tidak membawa banyak barang keperluan diri ke hospital kerana kebanyakan telah pun disediakan oleh pihak hospital.

Tetapi barang penting yang diingatkan oleh Mira mesti dibawa oleh ibu bersalin iaitu tudung sarung.

Barang Mira bawa sikit je. Sebab yang lain semua pakai hospital punya. Kita standby tudung sarung je lah. Baby pun bawa baju nak balik je. Lain semua hospital punya. Senang.

Selain daripada itu, ibu kepada Wan Khair Amir ini turut ditanya tentang pengalaman memakai bengkung ketika berpantang.

Mira mengakui pada awalnya pihak Confinment Lady yang menjaganya memakaikan bengkung bertali tradisional tetapi disebabkan dia banyak minum air dan kerap ke tandas, jadi akhirnya dia tukar kepada bengkung moden sahaja.

Tetapi dia mengakui bengkung bertali tersebut sangat bagus untuk ibu berpantang.

Bagaimanapun Mira mengingatkan pengikutnya agar memilih bengkung mengikut kesesuaian masing-masing.

Selain bengkung, ada juga yang ingin tahu di mana Mira membeli barangan bayi seperti baju, bedung dan sebagainya.

Tidak lokek berkongsi info, pelakon popular dengan drama Pujaan Hati Kanda ini berkongsi lokasi baby store tempat dia membeli belah dan paling penting harga yang dijual sangat berpatutan.

Ditanya apa perasaannya ketika pertama kali memandang wajah anak, Mira mengakui perasaannya sukar hendak digambarkan tapi yang dia pasti ketika itu perasaannya bercampur baur antara terharu, gembira, teruja dan penuh kasih sayang.

Untuk rekod, Mira mendirikan rumah tangga dengan Wan Emir Astar pada September 2020 dan melahirkan anak sulung mereka pada 10 Mei lepas.

Sumber: IG @mfmirafilzah


Kembalikan Tenaga Seksual, Suami & Isteri Kena Sama-sama Cuba Teh Ni!

Sejak kebelakangan ini, sana sini orang asyik sebut pasal Teh Halba yang dikatakan sangat baik untuk kesihatan dalaman wanita. Kata mereka, teh ini seolah-olah dapat mengembalikan semula kegadisan seorang wanita.

Dalam erti kata lain, mengamalkan teh ini buat wanita lebih mantap selepas bersalin. Hebat luar dalam! Tapi untungnya khasiatnya lebih besar daripada itu. Dan yang anda tidak tahu, ia bukan hanya baik untuk wanita, bahkan untuk encik suami juga. Hasil kajian perubatan daripada China, amalan teh halba ini mampu mengembalikan tenaga seksual suami isteri. Hebat bukan?

Jadi jomlah amalkan sama-sama bersama pasangan. Sediakanlah teh halba ini untuk anda dan suami. Sama-sama minum dan nilaikan sendiri hasilnya. Badan pun pastinya lebih sihat dan cergas.

Berikut merupakan 14 khasiat yang diperlehi daripada mengamalkan teh halba ini secara berterusan. Kalau ia baik untuk kesihatan, apa salahnya kita mencuba untuk seluruh isi keluarga kita. Sama-sama amalkan gaya hidup sihat.

Antara khasiat teh halba adalah:

1. Rahsia awet muka secara semulajadi sebab ia berfungsi mencantikkan struktur kulit dari dalam serta memelihara keanjalan kulit kita. Hebat!

2. Ni paling sesuai untuk suami isteri. Teh ini dikatakan dapat menambah tenaga seksual samada lelaki atau wanita dan hal ini dibuktikan dalam perubatan China. Wow!

3. Mengurangkan berlaku pengumpulan lemak-lemak baru dalam badan, seterusnya membantu mengurangkan masalah berat badan atau kegemukan. Kata orang atasi perut buncit pun berkesan!

4. Baik untuk menguatkan fungsi jantung. Insyaallah tak rasa mengah-mengah lagi dah.

5. Bagi yang ada masalah sembelit dan buasir, ini ubatnya untuk anda pulih dengan pantas. Jom amalkan.

6. Peredarah darah juga berjalan dengan lebih baik.

7. Mengatasi masalah senggugut.

8. Bagi yang migrain boleh cuba amalkan teh ini kerana ia sangat baik merawat sakit kepala dan migrain.

9. Menguatkan fungsi rahim, merangsang dan menyuburkan rahim. Selain bagus sebagai ikhtiar untuk mereka yang ingin hamil, ia baik diamalkan oleh mereka yang baru lepas bersalin.

10. Mengetatkan dan memantapkan rahim. Seolah-olah kembali gadis bagi mereka yang dah kahwin. Hebatkan?

11. Menghilangkan lendir dan sakit tekak. Bagi yang sentiasa batuk berpanjangan mungkin boleh cuba amalkan teh halba ini.

12. Patut amalkan pada suami yang merokok kerana ia membantu mengurangkan ketagihan rokok. Kena cuba!

13. Membantu kecerdasan kanak-kanak yang meningkat usia baligh dan memelihara kekuatan badan. Malah ia menggalakkan tumbesaran badan.

14. Bonus bagi ibu yang menyusu kerana ia memperbanyakkan air susu ibu malah mengaktifkan kalenjar susu, meningkatkan saiz payudara secara semulajadi. Yang ni seriously berkesan!

Dah tau khasiatnya, jom cuba macam mana nak sediakan teh halba ni. Senang jer!

BAHAN-BAHAN:
1 sudu teh halba
1 gelas air
1 sudu makan madu
1 biji limau kasturi

1. Rebus halba sehingga mendidih.

2. Biarkan sejuk seketika.

3. Kemudian masukkan madu dan perah jus limau.

4. Kacau rata dan terus minum. Amalkan setiap pagi dan lihatlah hasilnya.

Jika tiada madu di rumah, anda boleh guna menggantikannya dengan gula perang. Begitu juga dengan limau kasturi, boleh gantikan dengan lemon, limau nipis atau juga pati delima bagi lebih menambahkan rasa enaknya.

Selamat mencuba!

Foto: Sumaiyah Abdullah & Nor Karimah Yahya


Ustazah Asma’ Harun Dedah Gelaran Yang Buat Dirinya Hampir Nak Tinggalkan Dunia Dakwah, Kisah Yang Meruntun Jiwa.

Jadilah wanita hebat seperti Ustazah Asma Harun.

Walau di kecam tidak pula memburukan orang lain. Tidak pernah melontar kata-kata buruk untuk raih perhatian.

Tidak menyalahkan sesiapa apabila dirinya dikecam. Bagaikan lilin yang membakar diri, tetap mendoakan yang terbaik.

Lontaran kata-kata penuh inspirasi, figura berwajah redup ini  pernah berhasrat untuk bersara dari dunia dakwah namun tetap tabah untuk menyampaikan ilmu dan hal kebaikan berpandukan Al-Qur’an dan hadis.

Bersuara lembut tetapi tegas apabila berbicara membuatkan anak kelahiran Terengganu dikagumi ramai. Lebih istimewa rupanya ibu kepada tujuh orang anak ini adalah keturunan daripada susur galur golongan pendakwah di Negeri Terangganu Darul Naim.

Hati wanita ini kental dengan cabaran yang datang, dia bersedia untuk menghadapi untuk kecaman apabila mengupas sesuatu yang tular atau pihak-pihak tertentu.

“Berpegang kepada kata-kata  Iman Shafie, bahawa jadilah kamu seperti kayu gaharu, apabila dibakar akan lebih mewangi.

“Saya anggap hinaan dan kecaman itu ibarat mereka sedang membakar.

“Maknannya saya harus membalas dengan cara baik ,memberi reaksi dan kebaikkan. kadang Saya harus akui ada kesilapan dalam menegur ketika menyampaikan. Dan mungkin kaedah penyampain itu tidak sampai, jadi salah faham.

“Oleh sebab itu saya kena kawal kecaman dan hinaan itu. Kadang ia betul. Saya kena muhasabah diri. Jika ia tidak benar, kita minta ampun pada Allah semoga orang yang membuat kecaman itu diampun kan Allah.

“Begitulah cara saya bertahan dalam dunia dakwah yang tidak menjanjikan pujian tetapi lebih banyak cacian dan kejian.”

VIDEO KELUARGA INSPIRASI: USTAZAH ASMA’ HARUN

GELARAN DALAM BENTUK KECAMAN SEPANJANG BERDAKWAH

Hati mana yang tidak sebak apabila pelbagai gelaran diberi, namun begitulah pentas dunia. Kebaikkan dibalas dengan kata-kata kejian.

“Saya pernah digelar ‘penjual agama’, penunggang agama, sukakan kemasyuran. suka tunggang isu viral supaya kekal diperkatakan, wanita punca kepada fitnah.”

Jauh di sudut hatinya sedih apabila digelar sebegini, namun kadang kataanya lebih ralat apabila kecaman yang datang adalah daripada individu ilmuan.

RASA NAK BERSARA TAPI BANGKIT SEMULA

“Tipu jika kecaman itu datang dalam bentuk video dan kata-kata saya tak koyak., saya tak down, Saya manusia biasa dan perempuan. Tentu saya ‘down’. Memang fikir dan terasa hati.

“Tapi saya cepat bangkit. 10 kali jatuh, 11 kali bangkit. 10 duduk dan tanpa henti bangun kembali. Sampai saya kata cukuplah saya nak fokus kepada anak-anak pula.”

“Kadang rasa nak fokus kepada keluarga, semua Allah dah bagi cukup. Tapi setiap kali saya berniat begitu, setiap kali itu Allah akan tunjukkan keputusan itu salah. Allah beri ujian.”

“Motivasi diri buat saya apabila diperlaku begitu adalah dengan berkata bahawa,

‘saya layak di hina dan dikecam. Bahkan kalau manusia hakikat aib saya, hakikat diri saya dan keburukan saya. Saya lebih layak dikecam lebih daripada itu’.”

Nyata dunia dakwah bukan sesuatu yang mudah. Bukan calang-calang mampu bertahan dengan kata-kata kesat dan sindiran.

Namun Ustazah Asma Harun tekad untuk istiqomah  untuk menyampaikan ajaran Islam kepada masyarakat.


Rezeki Ini Bukan Bermakna Dapat Apa Yang Kita Nak Tapi Bila Kita Redha Apa Yang Tuhan Bagi. Deep!

Setiap orang mempunyai rezeki yang berbeza. Rezeki juga bukan sekadar wang ringgit tapi pelbagai bentuk yang dikurniakan kepada kita. Dan kita terima dan redha apa yang tuhan bagi kepada kita.

Begitulah yang dikongsikan ini.

REZEKI

Hamka pernah berkata,

Rezeki tu bukan bermakna kau dapat apa kau nak. Tapi bila kau terima apa yang Tuhan beri.

Kau belajar tentang sirah. Tahu Mariam tak berkahwin tapi dapat anak. Itu rezeki dia.

Kau tengok pula sirah Aishah. Kahwin tapi tak dapat anak. Itu pula rezeki dia.

Allah swt hantar Musa ke rumah Firaun sebagai anak angkat untuk membawanya ke syurga. Tapi tetap juga Firaun menjadi manusia paling celaka yang memilih neraka.

Allah hantar Nuh untuk menyelamatkan kaumnya tapi anak isterinya sendiri derhaka dan enggan terima dakwah baginda

Pelajari sesuatu dari kisah-kisah seperti itu. Sungguh. Rezeki masing-masing tak sama. Semua ada pro dan kontranya!

Orang yang ada suami, ada isteri, ada anak ni bermakna ada tanggungjawab juga. Mudah dapat pahala. Tapi mudah juga dapat dosa.

Yang tak bertemu jodoh, yang tak dikurniakan zuriat pun satu rezeki juga. Rezeki terlepas tanggungjawab dan risiko nak menjawab depan Allah nanti.

Jadi, sebelum kau terus mengeluh tentang itu ini, kena faham dulu konsep rezeki. Ada, tak semestinya untung. Tak ada, tak semestinya rugi.

Kau dapat apa kau nak, tak semestinya kau boleh terus bergembira. Kau tak dapat apa kau nak, tak semestinya kau tak boleh bahagia.

Takdir Allah ni misteri sifatnya. Entah-entah airmata redha yang kau titiskan dalam mengharung kecewa itulah yang menghanyutkan kau ke syurga.

Kredit: Pakar Diari Hati


Ayah Sangkal Dakwaan Anak Meninggal Kerana Koronavirus, Rakan Baik Kongsi Situasi Sebenar. Sebak!

Tiada yang lebih memilukan seorang ayah apabila anak yang meninggal dunia secara tiba-tiba. Lebih mendukacitakan bila mana timbul andaian kononnya  punca kematian disebabkan coronavirus.

Itu yang berlaku kepada Allahyarham Nur Izzah Izzati, 20, yang meninggal dunia ketika membeli aksesori telefon bimbit di tempat kerjanya di Seksyen 13, Shah Alam, 26 Januari lalu.

“Anak saya meninggal bukan kerana coronavirus. Itu tidak betul. Saya sekeluarga kesal dengan tindakan pihak yang menyebarkan maklumat tanpa usul periksa.

“Pada hari kejadian, arwah (Nur Izzah) cuti kerana menghadiri majlis pertunangan di Taman Seri Kapar, Sungai Pinang.

“Kemudian, selepas selesai majlis, arwah ajak saya ke tempat kerjanya untuk membeli aksesori telefon bimbit. Itu kali terakhir saya bersama arwah sebelum dia pergi buat selamanya.

Kata Norazlan, dia mengetahui Allahyarham pengsan selepas seorang rakan memaklumkannya sebelum bergegas mendapatkan Allahyarham.

“Kawan arwah memberitahu Nur Izzah pengsan dalam kedai. Saya masuk dan terus memeriksa nadinya. Waktu itu, saya lihat arwah tidak sedarkan diri.

“Saya angkat arwah masuk ke dalam kereta dan terus hospital yang kebetulan berhadapan dengan premis itu bersama rakannya. Tiba di hospital, doktor segera memberi bantuan perubatan, namun Allah lebih menyayanginya,” katanya.

Kisah sedih ini turut dimuat naik seorang rakan arwah Nur Izzah menerusi twitternya. Dalam perkongsian tersebut, dia bercerita kronologi bagaiamana kejadian itu berlaku sehinggalah merekia dikejutkan dengan kehilangan nur Izzah buat selamanya.

Assalamualaikum . Malam ni aku nak bagi detail pasal apa yang jadi berkenaan dengan Allahyarhamah Nurul Izzah Izzati Binti Norazlan . Firstly, dia kawan sekerja aku . Secondly, pada hari kejadian arwah tidak bekerja sebab menghadiri majlis pertunangan kawannya .

Pada masa itu , izzah mengalami kejutan dan wajahnya dalam keadaan pucat . Bibirnya biru dan pipi kanan arwah pun sama biru . Dan pada waktu kejadian berlaku . Aku ada dalam tandas . Aku keluar dan aku pelik sebab sunyi sangat kedai . Rupanya izzah pengsan dan aku tak perasan pun

Yang tu izzah . Sebab diorang semua dah longgarkan pakaian untuk bagi dia ruang dan udara . Supervisor aku pada waktu tu call pihak hospital shah alam . Dan menunggu ambulan datang . Aku yang tak nampak wajah izzah tengah pucat buat macam izzah pengsan yang biasa2 je .

Up until aku berdiri di kaki arwah , aku tengok badan dia tengah kaku keras kejung pipi pucat bibir pucat biru . Aku cakap dah tak boleh tunggu ambulan . Kene gerak sekarang ! Msu medical centre ada kat depan tu je !

Ayahnya setuju . Aku dan ayahnya angkat izzah dalam kereta ayah dia . Hana (assistant supervisor) ikut sekali . Aku lead the way sebab ayah dia taktau jalan . Sampai di msu medical centre aku tunjuk emergency punya department .

Sampai je kat situ ayah dia panggil nurse untuk bantu . Aku , hana dan ayah dia dukung izzah dari dalam kereta ke atas katil . And tu saat paling sebak bagi aku . Ayah dia dukung dia di bahagian ketiak dan cium pipi arwah sambil cakap “atie bangun lah nak” aku lemah teruk

Sebak on a whole new level . Sakit yang tak pernah aku rasa . Lepas dah selesai pindahkan dia kedalam redzone . Ayah dia serahkan kunci kereta untuk aku alihkan kat parking . Jadi aku setelkan part tu . And hana ke kaunter untuk register izzah as a patient .

Sumpah aku menggigil satu badan . Hana panggil aku sebab dia tanya ada nombor telefon izzah tak . Aku cakap ada . Aku tekan screen fon aku sambil shaking . Sumpah menggigil . Aku takut hilang kawan aku ! Perit ya Allah .

Supervisor aku bagi rakaman cctv pada waktu arwah jatuh pengsan di whatsapp group kerja kami . Dan selang 5-7 minit , doktor pertama keluar dan mengatakan izzah tak bagi sebarang respon dah dorang tengah buat CPR dan masukkan tiub dalam mulut izzah 😔

Aku tunjuk rakaman cctv tu dekat doktor . Doktor tanya dia ada sakit ke apa . Kami (aku , hana and ayah izzah) semua cakap dia takda sebarang penyakit yang teruk teruk pun sepanjang dia kerja dengan aku dari bulan 7 tahun 2019 sampai sekarang .

Aku dah dapat bad vibes masa tu . Aku duduk di ruang menunggu . Aku bertawassul . Aku doa banyak banyak . Aku mintak kalau pahala aku ada ni boleh bangunkan dia , tolong lah bangunkan . Kalau tak cukup , tolong lah aku nak pikul dosa dia asalkan dia bangun balik !

And lepas 10 min . Doktor pakar keluar . Dia jumpa ayah izzah dulu . Dia bagitau yang izzah takde harapan . Izzah tak bagi respon apa apa pun . Izzah dah pergi tinggalkan semuanya . And at that particular moment , empangan aku pecah . Aku and hana tak dapat tahan air mata dah .

Ayah izzah terima berita tu dengan redha dan sabar . Masih ingat Allah . Sebab dia terus pergi solat asar lepas tanyakan nurse mana surau . Dia nak solat . Tapi aku and hana tak dapat nak tahan . Aku keluar emergency room . Aku nangis teruk . Aku hilang kawan rapat aku .

The one yang salah seorang penghibur kat tempat kerja . The one yang aku anggap macam adik . Kuat merajuk . Aku hilang dia . Aku tak kuat . Fon aku diserbu dengan phone call daripada kawan kawan sekerja . Tanya izzah macam mana ? Izzah takde dah weh . Aku sebak yang amat sangat .

Agak lama jugak sebelum sepupu dan kawan kawan izzah sampai . Jadi aku tunggu je kat situ sampai jam 5 lebih . Sedara mara , kawan kawan dia , boyfriend dia sampai macam semut . Ramai sangat nak tengok dia . Ramai dapat attention dia .

Sebelum semua sampai , aku share rakaman cctv tu kepada ayah izzah sahaja . Dan the moment sedara mara dia sampai , ada seorang sepupu dia mintakkan kat aku rakaman cctv tu . Jadi aku bagi disebabkan dia sepupu izzah .

And aku tak pernah expect akan jadi macamni . Aku tak expect yang viral sampai macamni sekali . Macam macam spekulasi yang korang buat kat arwah . Dia kawan aku . Kawan kitorang . Sakit bila korang tuduh dia ada corona virus and so forth . Even indirectly pun still sama !

Kalau tak tahu berita yang sahih , tak boleh ke senyap je ? Tak boleh ke nak mind your own business ? Without doing some sensitive speculation at the wrong time and place ? Sampai ke facebook benda alah ni dibawa . Cukup lah . Arwah dah kat tempat yang baru .

Aku mintak sangat sangat . Respect kami sebagai kawan2 dan keluarga dia . She’s a family to us . Stop spreading the false rumor . Please aku mohon sebarkan thread aku ni . Maaf sepanjang thread ni aku tak pandai cerita . Aku tak pernah buat thread panjang macamni . Thats all

Oh and just to clarify everything, dia tak pernah ada sakit yang kronik sepanjang dia kerja dengan aku . Never . Langsung tak pernah . Kami retail , 12 jam sehari kerja . 4 hari jumpa satu sama lain . So aku yakin dan bf dia pun bagitau benda yang sama . Thats all . Doakan dia ☺

Engkau bersihkannya daripada kekotoran dosa sebagaimana dibersihkan pakaian yang putih dari segala kekotoran. Dan gantikan rumahnya dgn rumah yang lebih baik dan pasangan yang lebih baik. Masukkan dia ke dalam syurga dan lindungilah dia daripada azab kubur dan ujiannya serta ..

jauhkan dia dari azab neraka.”


Nak Isteri Berhias Cantik, Suami Pun Kena Trim Bulu Ketiak, Jangan Pakai Pelikat Bau Kepam, Padu Respon Fazley!

Cef selebriti, pakar motivasi, hos dan pelakon, Datuk Fazley Yaakob baru-baru ini memberi maklum balas mengenai kenyataan seorang pengguna Twitter yang mempersoalkan siap segelintir wanira yang lebih gemar berhias di luar berbanding dengan suami ketika di rumah.

Menerusi entri di Instagram (IG), Fazley telah memuat naik komennya setelah mendapat permintaan para peminat untuk dia memberi pandangan mengenai kenyataan itu.

Dia yang menyifatkan kenyataan adalah sebuah perspektif fikiran yang jumud atau sempit.

Dia tidak menafikan bahawa wanita perlu berhias cantik dihadapan suami namun mempersoalkan adakah suami juga berpenampilan sempurna dihadapan isteri.

Katanya, jika suami nak isteri berhiasa, suami kenalah menjaga kebersihan diri seperti mengelak mulut berbau dan memakai kaian yang tidak berbau.

Malah menjelaskan bahawa perkahwinan itu bagaikan sebuah kumpulan atau teamwork.

Selanjutnya ikuti perkongsiannya.

“Wow ramai share tweet ni pada saya sejak semalam. Maaf, jumud sangat pemikiran penulis ini (Tak faham jumud sila google)

Memang betul isteri seeloknya berhias untuk suami di rumah, TETAPI, kalau tak penat lah kan? Yakni, lepas jaga anak, basuh baju, memasak, cuci pinggan, bersihkan tandas, kemas katil, beli barang di pasar, siapkan homework anak2, handle perangai mak mertua (kalau yang jenis mak mertua tak sporting), siram bunga and pokok kat luar, kemas beranda rumah – ini semua sebelum pergi office dan selepas balik office!

Jadi kalau isteri kat rumah tak bersiap, tetapi keluar dan rumah semua di jaga elok, dah kira hebat dah tu? Suami nak isteri berhias? Suami pun kena lah trim bulu ketiak, mulut jangan bau petai, rajin mandi, jangan asyik pakai kain pelikat bau kepam

Barulah adil kan? Perkahwinan ni is a teamwork.. bukan tanggungjawab salah sorang je 🤣

Setuju? Atau masih ramai yang Jumud?”- Fazley

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Dikesan Positif Covid-19, Lelaki ni Kongsi Gejala Awal Yang Dia Rasa Untuk Info Pada Yang Lain!

Gelombang ketiga pendamik Covid-19 ini dilihat kian ‘mengganas’, setiap hari ada sahaja kluster baru dimaklumkan kepada umum.

Nyata, dalam tempoh ini kita semua secara automatik berasa bimbang dan sebaiknya selain kita patuh SOP, ambil paduli juga sintom dan gejala berkaitan Covid-19 ini.

Melalui perkongsian daripada Abdul Fatah Abu Hanipah yang juga disahkan positif covid-19 pada dua hari lalu boleh dijadikan info.

Bahkan semangat positif yang ada pada dirinya wajar dicontohi. Ikuti perkongsiannya.

Saya Fatah. Kekal hensem walaupun dikesan positif Covid-19 dan sekarang ditempatkan di Pusat Kawalan Kusta Negara (PKKN), Hospital Sungai Buloh. Orang kata PKKN ada hantu tapi saya peduli apa sebab Korona ini pun macam hantu juga. Ghaib dan menggelabahkan manusia.

Hari ini hari kedua saya di PKKN. Semalam saya disahkan positif setelah mengalami beberapa simptom dan berjelaga. Maafkan saya. Bergejala, bukan jelaga.

Untuk tulisan kali ini, saya nak ceritakan apa gejala yang saya alami sebelum saya disahkan positif. Iyalah, ini benda yang paling ramai orang nak tahu dan risau pun kan.

1) Demam panas dan batuk. Hari kedua saya jadi contact rapat dengan kawan yang positif (waktu itu dia pun tak tahu yang dia positif), saya dihinggapi demam panas sehingga sukar tidur malam. Hari lain rilek saja letak kepala terus lelap macam Nobita. Tapi tidak pada hari itu. Esok dan lusanya demam sudah tak ada.

2) Selsema dan sakit kepala. Dia datang sekali dengan demam. Pakej lah kiranya. Macam makan sate, kena ada nasi impit. Macam pakwe hensem, kena makwenya lawa. Ha macam tu lah.

3) Sakit sendi dan penat-penat. Sakit segala sendi ialah sakit yang paling orang tak nak sebab membuatkan kita rasa nak pulas segala bahagian sendi di badan. Orang pernah kena demam denggi pasti faham sakit dia macam mana. Tak boleh tidurlah kiranya selagi tak sapu minyak panas.

4) Hilang deria bau dan rasa. Ini paling power. Saya salute Virus Korona sebab dia mampu alter saraf saya jadi tak bau dan tak rasa apa. Hidung tak tersumbat tapi tak boleh bau apa-apa.

5) Rabun sekejap. Ini pun power juga. Hari terakhir di rumah sebelum saya disahkan positif, saya rasa macam mata saya ini berselaput macam baru bangun tidur. Dah mandi dah buat itu ini genyeh mata sampai berair, tetap rasa kabur-kabur. Saya ingat ada tahi mata, rupanya ini salah satu jelaga. Maaf, gejala.

Cukup dua gejala pertama dan sehari selepas saya dikategorikan sebagai contact rapat kepada kawan saya yang positif, saya pergi buat swab test di klinik kesihatan berdekatan (FOC). Tunggu dua hari, result di klinik kesihatan masih juga tak dapat-dapat.

Dek kerana badan makin terasa sakit-sakitnya, saya ke hospital swasta dan buat swab test sekali lagi. Jam 10 pagi buat swab test, jam 7 pagi esoknya doktor telefon.

“Morning Fatah. Tahniah, awak positif”

Aku tipu saja doktor kata tahniah tu.

Ok flow dia macam ini.

Buat swab test di klinik kesihatan atau hospital swasta dan kalau keputusannya positif, mereka akan hantar keputusan ke Pejabat Kesihatan Daerah (PKD) yang terdekat. PKD yang akan ambil tindakan seterusnya. Kalau negatif, dia akan beritahu juga. Ada yang suruh kita sendiri telefon tanya status.

Bila positif dan PKD telefon, dia akan temu ramah, ambil details semua lah sebelum dia hantar ambulans untuk ambil di rumah. Itu sebab, bagus kalau kita ingat details semua benda pergi mana dengan siapa naik apa bla bla bla kerana klinik akan tanya benda sama, PKD tanya benda sama, kawan tanya benda sama, pejabat tanya benda sama sampailah kau nak muntah jawab benda sama.

Nak senang, tulis semua benda dalam nota telefon. Orang tanya, tepek saja info. Orang tanya, tepek. Senang. Kalau tanya lebih-lebih, sihat nanti pergi lempang. Settle.

Bila ambulans datang, ha saat situlah bermulanya manusia sekeliling jadi kalut macam Alpaka hilang anak. Orang sekeliling akan ambil gambar, hantar ke semua group WhatsApp, hantar ke member di Perlis sampai member Perlis pun kalut pergi mandi dengan sanitizer walaupun kejadian berlaku di Ampang. Orang akan jadi kalut sampai tak boleh tidur. Risau sampai suruh sanitize surau walaupun tak pernah pergi surau.

Ha gelak. Tapi itulah hakikat dia Tuan Puan. Itulah hakikat dia. Virus Korona melemahkan antibodi pesakit. Kekalutan sekeliling kerana tak cukup faham dengan situasi dan tidak tahu cara bereaksi, membunuh mental pesakit.

Jadi, jangan jadi pembunuh mental. Sebaliknya membantulah. Daripada kalut sebar gambar dan beritai itu ini yang tak tahu sahih tak sahih, eloklah tanya keluarga yang ada ahlinya yang positif itu, apa yang kamu perlukan yang kami boleh tolong dan usahakan.

Baru lah betul, kita jaga kita, Tuan Puan.


“Jangan Pernah Meremehkan Aktiviti Menyalin, Pesanan Pengetua Cemerlang Ini Sungguh Motivasi. Ibu Ayah Take Note Ye!

Setiap ibu ayah inginkan anak-anak cerdik pandai dalam pembelajaran. Malah sanggup menyediakan kelas tambahan agar anak agar mempunyai percapaian akademik yang cemerlang.

Namun, kadang kala dalam usaha guru-guru mendidik pelajarnya pelbagai pendekatan pembelajaran digunakan ia termasuk aktiviti menyalin.

Bagaimanapun ada segelintir ibu bapa menganggap aktiviti sebagai remeh apabila hanya sekadar menyakin semula ayat yang terdapat dalam buku teks. Hakikatnya ia adalah asas kepada  tulisan yang cantik, menambah perbendaharaan kata dan melatih anak-anak mengenal huruf.

Jangan Meremehkan Aktiviti Menyalin
(Nasihat Kepada Semua Murid)

1.JANGAN pandang rendah aktiviti menyalin. Aktiviti menyalin menjadi aktiviti menulis yang paling mudah dan paling asas.
2.Aktiviti ini melibatkan perbuatan menyalin dari tulisan guru di papan putih ke buku tulis milik anda,menyalin dari buku teks atau sumber lain ke buku nota milik anda.
3.Ramai yang menyangka aktiviti menyalin hanya sesuai untuk murid-murid tertentu.Murid-murid yang pandai kononnya tidak sesuai untuk menyalin.Pendapat seperti itu salah, sayang!
4 Aktiviti menyalin yang dilihat mudah sebenarnya menjadi aktiviti MENULIS yang paling besar manfaatnya kepada setiap murid.
5.Aktiviti menyalin bukan sahaja menjadi kaedah memindahkan ilmu yang asalnya milik orang lain menjadi milik kita.
6.Aktiviti menyalin apabila kerap dilakukan menjadi satu latihan melatih jari jemari tangan untuk membentuk kebiasaan menulis.
7.Lebih kerap aktiviti menyalin ini dilakukan akhirnya akan membentuk kelaziman dan akhirnya timbul rasa seronok untuk menulis.
8.Sebaliknya, jika anda tidak membiasakan diri untuk menyalin,atau tidak memaksakan diri untuk menyalin anda akan terperangkap dalam perasaan jemu, malas dan bosan untuk menyalin.
9.Dalam maksud yang lebih luas, anda akhirnya akan rasa malas untuk MENULIS.
10.Kebiasaan MENULIS sepatutnya terbentuk lebih awal dalam kalangan murid.Sangat buruk kesannya jika sampai Tingkatan 4 murid kita masih bermalas-malas untuk menulis.
11.Lebih buruk lagi jika kerja menyalin sebagai aktiviti menulis yang paling mudah dan paling asas pun tidak dibuat bersungguh-sungguh atau cuba dihindari.
12.Begitu juga sikap menghantar kertas jawapan kosong atau hanya menyalin sebahagian dan sebahagian lain dibiarkan, menjadi tabiat yang tidak baik dan kesannya begitu buruk kepada hasil peperiksaan nanti.
13.Bukankah peperiksaan itu melibatkan aktiviti menulis.Aktiviti yang menjadi fokus anda semasa peperiksaan adalah menulis.Anda menulis jawapan anda di atas kertas jawapan.
14.Jawapan anda yang dizahirkan dalam bentuk tulisan itulah yang diperiksa dan menjadi jaminan sama ada anda akan mendapat markah yang baik atau sebaliknya.
15.Sebelum anda berjaya menulis dalam peperiksaan, anda terlebih dahulu kena menulis nota, menulis karangan, menulis ayat dan menulis jawapan untuk soalan latihan yang diberi oleh guru.
16.Sebelum semua itu berlaku, anda tidak ada pilihan lain selain membiasakan diri untuk menyalin, ya MENYALIN nota yang diberi oleh guru sebab itu aktiviti menulis yang paling asas.Mulakan sekarang!
Copypaste
Oleh Abd Bashid Bin Harun
Pengetua Cemerlang
Kredit: fb cikgu suzie

Semoga jadi motivasi untuk mendidik anak-anak agar terus gemilang dalam pembelajarannya.


Asal Dari Ikan Berproses Tinggi, Jauhkan Isi Ketam Dari Anak! Tak Kena Badan, Boleh Memudaratkan

Teringin nak makan ketam tapi nak beli kadang tak mampu, beli lah isi ketam frozen. Tapi, tahu tak itu isi ketam betul ke tak? Bagus ke tak untuk diri kita dan anak-anak?

Haaa nak tahu, cuba baca perkongsian dari Dr Mazliana Mazlan ni! Better jauhkanlah dari keluarga kita, kita ubah makan makanan yang berkhasiat sumber yang asli ok?

Isi ketam yang tak ada langsung pun ketam dalam tu. Elak kenalkan anak kita dengan makanan macam ni. Bila anak makan, dia mesti akan rasa nak lagi lepas tu sebab sedap kan isi ketam warna merah putih macam dalam gambar.

Isi ketam macam ni, datang dari surimi. Surimi tu pulak, datang dari isi ikan. Isi ikan yang dibuang tulang, dan dikisar halus sampai jadi pes isi ikan.

Dah dari isi ikan, takkan tak bagus kot?

Isi ikan yang ini, adalah isi ikan yang tinggi proses. Dicampur dengan gula dan jugak pemanis tiruan. Proses buat crab stick ni pun, ada banyak sangat bahan yang tak berapa sesuai untuk kesihatan tubuh badan anak-anak kita.

Garam putih yang tinggi.
Minyak sayuran.
Pewarna tiruan.
Perasa tiruan dari ketam.
MSG.
Pengawet.

Tak ada khasiat langsung berbanding ketam sebenar, malah kemudharatan mungkin ada jika tak sesuai dengan keadaan badan anak-anak.

Ketam yang sebenar, susah nak basuh, nak makan pun susah, harga pun mahal.
Berbeza dengan yang kita panggil isi ketam ni. Buka plastik, bilas je untuk basuh. Nak makan lagilah senang. Lari jauh pulak tu harga dengan ketam sebenar.

Walaupun namanya crab stick, atau isi ketam, atau isi berperisa ketam, tapi ianya datang dari semata-mata isi ikan yang tinggi proses.

Kita cuba sama-sama ya, untuk jauhkan crab stick macam ni dari anak-anak kita.


“Buang ego, Buang sombong.” Nak Murah Rezeki & Bahagia, Tengok Balik Hubungan Dengan Adik Beradik. Deep Pesanan Ni!

Kesibukan dengan urusan kerja dan juga rumah tangga membataskan adik-beradik untuk bertemu. Lebih lebih lagi jika tinggal berjauhan.

Namun, adakalanya timbul isu merendah diri dek kekurangan yang ada pada keluarga sendiri. Apatah lagi melihat adik-beradik lain ada yang berjaya dan hebat-hebat belaka.

Persepsi begini patut dibuang jauh-jauh kerana ia boleh merosakkan hubungan kekeluargaan. Sikap iri hati, tidak boleh lihat adik-beradik lain lebih darinya mengundang masalah.

Bagi yang lebih selesa dan berjaya, usaha terlalu meninggi diri, kena lihat juga ke bawah. Apa salahnya membantu ahli keluarga sendiri. Bukan hanya pahala yang dikutip bahkan, rezeki kian bertambah dan hidup juga lebih bahagia.

Itu initipati yang dikongsikan saudara Khairul Hakimin Muhammad  menerusi laman facebooknya.

Jika nak baiki kehidupan, lihat bagaimana hubungan kita sesama adik beradik.

1. Sepanjang hidup berapa kali kita bantu adik beradik. Kalau ada, teruskan.

2. Ada tak kita beri duit kepada mereka setiap bulan atau sesekali berjumpa. Kalau ada, teruskan.

3. Kaya atau tak mereka, ada tak kita hulur semasa mereka berkahwin atau dapat anak, atau masuk rumah baru atau apa sahaja kemeriahan. Kalau ada, teruskan.

4. Jika ada adik beradik yang kerap buat perangai, ada tak perasaan kita rasa nak biarkan, lantakkan. Kalau ada, hentikan dan kembali beri layanan baik.

5. Ada tak kita masukkan mereka dalam doa kita, kalau ada, teruskan.

Allah SWT berfirman yang bermaksud: “Dan hendaklah kamu beribadah kepada Allah dan janganlah kamu menyekutukan-Nya dengan suatu apa jua; hendaklah kamu berbuat baik kepada ibu bapa, kaum kerabat, anak yatim, orang miskin, jiran tetangga yang dekat dan jauh, rakan sejawatan, musafir yang terlantar serta hamba yang kamu miliki. Sesungguhnya Allah tidak suka kepada orang yang sombong takbur dan membanggakan diri.” (An-Nisa: 36)

Gais, kita ada berbagai ragam keluarga. Ada ok ada tak ok. Namun Allah kata buat baik sahaja.

Jika dia tak ok, hal dia. Kita bantu.
Jika dia ok, maka kita bersyukur, tetap kita bantu.
Jika dia kaya raya, maka kita bersyukur juga, tetap kita bantu.

Antara benda yang buat kita ini ada magnet rezeki yang besar ialah kita buat baik terhadap ahli keluarga sendiri. Ia akan menarik banyaknya hal kebaikan.

Buang ego, Buang sombong. Kalau kita hebat. Akan jadi lebih hebat jika kita saling rendah diri dan bantu.

Sama ada mereka nak bantu kita semula, itu bukan hal kita. Kita sahaja yang kawal diri kita dan tak boleh buat orang lain kawal. Sama juga kita tak boleh kawal adik beradik yang lain.

Kita yang perlu dapat pahala dan murah rezeki. Jadi kita yang kedepan bantu, tolak ansur dan sebagainya.

Iya, nak murah rezeki, happy dan bahagia, utamakan keluarga.

Begitulah.

Khairul Hakimin Muhammad,
Syukur dapat adik beradik saling beringat.


“Mak Ayah Suruh Kerja Gomen.” Cikgu Ini Tunjuk Cara Nak Mohon SPA9, Isi Betul-Betul Mana Tahu Ada Rezeki!

Rezeki itu tidak pernah salah alamat. Jadi jangan putus asa untuk mencuba apa juga perkerjaan. Bagi yang belum atau telah diberhentikan kerja, boleh cuba memohon kerja sebagai kakitangan awam.

Malah, ada ibu bapa meletakkan pengharapan agar salah seorang anak dapat bekerja sebagai kakitangan kerajaan di samping mempunyai pelbagai manfaat terhadap keluarga. Tak salah kan mencuba, mana tahu, rezeki.

Untuk bekerja sebagai kakitangan awam pemohon perlu mengisi maklumat melalui laman SPA9 iaitu satu sistem yang dikelolakan oleh Suruhanjaya Perkhidmatan Awam Malaysia.

Nampak mudah, tapi jika belum mengetahui bagaimana untuk mendaftar boleh ikuti panduan yang disediakan oleh guru ini.

Selamat berjaya!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Kena Ambil Tahu Bila Ada Ibu Demam Lepas Melahirkan Anak.  Take Note Ye.

Masalah demam di kalangan wanita yang baru melahirkan anak(dalam berpantang) sama ada melalui kaedah yang normal (melalui faraj) atau secara pembedahan Caesarean, biasanya disebabkan oleh jangkitan kuman.

Wanita yang tinggal di kawasan yang jauh dari pusat kesihatan, selalunya lambat mendapat rawatan sehingga boleh menyebabkan kematian. Oleh itu mereka harus mendapatkan rawatan segera.

Demam sebegini da dikenali sebagai “Postpartum Fever”, apabila suhu badan yang melebihi 38.0°C dan sekurang-kurangnya berlaku 2 hari dalam tempoh 10 hari selepas melahirkan bayi.

PUNCA

Punca utama demam seperti ini ialah disebabkan oleh jangkitan kuman pada luka episiotomy. Jahitan pada luka ini akan terbuka sebelum ia benar-benar sembuh. Kadang kala terdapat takungan nanah pada luka dan menyebabkan rasa bengkak dan sakit pada sekitar permukaan faraj.
Wanita yang menjalani pembedahan caeserean pula mengalami jangkitan kuman pada jahitan pada abdomen mereka.

Selain itu, demam selepas melahirkan anak ini boleh disebabkan oleh jangkitan kuman pada rahem, terutama apabila terdapat sisa uri yang tertinggal dalam rahem. Wanita seperti ini akan berasa demam, sakit di bahagian abdomen, mengeluarkan darah nifas yang berbau busuk dan berketul-ketul, dan tempuh nifas menjadi panjang.

Punca yang ketiga ialah jangkitan kuman pada pundi air kencing. Semasa proses melahirkan anak berlaku, pundi air kencing menjadi terhimpit dan tercedera, terutama apabila kepala bayi yang keluar itu agak besar.
Jangkitan kuman pada pundi kencing menyebabkan wanita ini akan mengalami rasa pedih ketika membuang air kecil.

Bagi wanita yang mengalami demam selepas melahirkan anak, supaya mendapatkan pemeriksaan doctor bagi menentukan punca demam itu. Selain itu saya mencadangkan agar mendapat rehat secukupnya, memperbanyakkan minum air sekurang-kurangnya 2L dan memilih pemakanan yang seimbang.


“Contoh Mentua & Ibu Luar Biasa.” Lepas 3 Bulan Temani Menantu & Cucu, Ibu Ashraf Sinclair Pulang Ke Malaysia!

Takdir Tuhan tak siapa yang mampu menduga. Disebalik dugaan itu pasti ada hikmah yang tersembunyi. Sebagai hambanya, kita perlu sabar dan menerima segala ujian dengan hati yang reda.

Kehilangan anak tersayang ibarat separuh jiwa pergi, namun demi insan lain di sisi, ibu ini tetap tabah dan kental. Demikian juga dengan ibu kepada Allahyarham Ashraf Sinclair. Pulangnya si anak ke negeri abadi buat selama-lamanya tidak mampu diterima namun hatinya kini reda.
Dalam satu perkongsian di media sosial baru-baru ini, Khadijah A Rahman , ibu kepada arwah Ashraf terbang ke Jakarta untuk bersama menantunya Bunga Citra Lestari serta cucu tersayang, Noah Sinclair.

Namun dalam perkongsian terbarunya, Puan Khadijah selamat tiba di Malaysia selepas tiga bulan di Jakarta.

Alhamdulillah. Umi is back home in Malaysia now. In quarantine next 14 days before going home. Thank you for taking care of Umi, Bunga, for almost 3 months in your home. Syukur Alhamdulillah, Im grateful to spend so much time close to you and Noah and with your family too. To spend whole month of Ramadan, read Yasin together for Alm Ashraf, prayed together, sahur together and spent a most beautiful Eidil Fitri together. There was so much love for Alm Ashraf even he was not there but his presence was felt.
Its time for Umi to spend time with Daddy, Aishah, Adam, Soraya, Aina, Yuna and Shahnaz for they have missed Umi very much too! But Umi is not saying ‘good-bye’… InsyaAllah I will see you and Noah, soon. Take care. We love you forever.
Khadijah kini dikuarantin selama 14 hari sebelum kembali bertemu dengan suami serta anak cucunya yang lain. Sewaktu menyambut Aidilfitri disana, ibu tabah ini dilihat cukup rapat dengan menantu dan cucunya. Malah, mereka juga beribadah bersama-sama bagi terus meredhai pemergian Ashraf.

Rata-rata warganet memuji akan keprihatinan serta kagum dengan ketabahan ibu arwah Ashraf yang walaupun dalam berduka masih mampu tersenyum bahagia demi menantu dan cucu tersayang.Masing-masing meluahkan rasa sebak dan terharu dengan keperibadian ibu mertua seperti Khadijah.


Fikry Makeupkan Ibu Sebelum Bawa Jalan-Jalan Di Langkawi, Raih Perhatian & Pujian Netizen!

Pelakon Fikry Ibrahim seperti umum ketahui begitu sayangkan ibunya dan sering berkongsi momen bahagia bersama ibu tercinta di media sosial. Baru-baru ini, di lihat Fikry sedang bercuti ke Langkawi bertemankan ibu tercinta dan ianya mendapat respon positif daripada warganet.

Pun begitu apa yang lebih mencuri tumpuan netizen apabila melihat Fikry menyantuni ibunya yang meskipun berkerusi roda, namun sedikitpun tidak kekok menguruskan dan membawa ibunya, Bibi Zaleha, 74 tahun ke lokasi menarik sepanjang berada di Langkawi.

Tidak dengan itu, gelagat ibu dan anak ini yang begitu penuh kasih sayang turut  mencuri tumpuan apabila di lihat Fikry sedang ‘menyiapkan’ ibunya sebelum keluar bersiar-siar di sekitar pulau Langkawi.

“Makeup dulu. Mana taw ada Pak Arab yang berkenan”

Video hero pelakon drama Cik Reen Encik Ngok Ngek ini dilihat mengenakan bedak dan lipstick sambil ibu tercinta berbaring begitu membuatkan ramai yang tersentuh hati.

Bukan itu sahaja, tidak sedikit pun menunjukkan kesukaran menyantuni ibu sepanjang bersiar-siar hingga dapat sama-sama merasai menaiki kabel untuk melihat keindahan Langkawi dari atas puncak tinggi. Begitu juga turut membawa syurga hatinya ke kedai jualan pinggan mangkuk dan beberapa lokasi menarik sepanjang berada di sana.

ARTIKEL MENARIK

Straight Masuk Syurga Hang Nanti, InsyaAllah…

Meninjau di ruangan komen ramai yang memuji tindakan pelakon kelahiran Kedah ini dalam menyantuni ibu tercinta. Rata-rata ramai yang tersentuh hati dan mendoakan Fikry mendapat keberkatan dan dianugerahkan syurga di akhirat kelak.

“moga syurga tempat kau fikri 🤲”

“part mekap bg pakai lipstick tu serius comeeyy🥰”

“terbaikkk bang, jadi contoh yang baik pada anak muda. Kita perlukan contoh yang baik sebegini.”

“part pingan tu dia siap tutup mata eah 😂 comeii jaa . apa pon semoga keduanya dalam rahmat Allah sentiasa .. aamiin 🤍”


Baru Tahu Cara Buat Tempe Paling Mudah, Ramai Yang Cuba, Memang Jadi!

Apabila sebut je hidangan tempe, tentu terbayang makanan ini digoreng rangup dengan cicah kicap. Memang enak di makan dengan nasi panas-panas. Hidangan ringkas paling sedap!

Bahan-Bahan

1 kilo kacang soya
1 sudu ragi
1 sudu tepung jagung

Cara Membuat

1. Rendam kacang soya selama 5 jam.

2. Kemudian rebus kacang soya selama 25 minit tutup api biarkan kacang soya itu terendam semalam dalam air rebusan.

3. Buang air rebusan dan basuh kacang soya sambil diramas untuk buang kulitnya. Bilas beberapa kali sampai kulit habis semua.

4. Rebus lagi kacang soya selama 25 minit.

5.Tos air dan keringkan kacang soya sampai betul-betul kering ( tak perlu bilas).

6. Dah kering gaul kacang soya dengan ragi dan tepung jagung. Ragi boleh beli di Shopee RM4 100 gm. 100 gm boleh 2 kali buat tempe.

7. Selepas siap digaul masukkan dalam plastik. Seal plastik dan cucuk cucuk dengan lidi( kalau nak tempe gemuk letak padat-padat).

8. Simpan tempe dia tempat gelap dan panas semalaman.

9. Jangan di tindan ya. Letak satu satu dalam bakul. Tutup dengan surat khabar pun ok.

Hasilnya selepas 3 hari.

Ikut betul-betul cara di atas insya Allah menjadi. Dah boleh buat busines tempe.

Selamat mencuba!

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Ni Resipi Saya Selalu Buat. Elak Lemak Berkumpul”- Dr Rizal Kongsi Amalan!

Tidak dinafikan kita sebagai mak-mak ini ramai antaranya puas jaga makan untuk penjagaan kesihatan dan sekali gus memiliki penampilan yang menarik.

Namun ia bukanlah sesuatu yang mudah, banyak kali juga temui kegagalan.

Lagi-lagi bab nak kempiskan perut yang nampak seakan mengandung tiga empat bulan.

Berkongsi cara untuk atasi masalah itu, pakar otak Dr Rizal Abu Bakar ada berkongsi amalan pemakanan yang bagus untuk membantu mengikis lemak diperut dengan minum jus.

Bahkan menurutnya jus detoks yang dikongsikan ini bukan sahaja membantu untuk kekal langsing malah dapat menghalang kulit pudar. Kurangkan kulit berminyak. Rendahkan risiko penyakit jantung. Bantu proses nyahtoksin. Bantu masalah sembelit.

Wow! Begitu banyak manfaatnya dan jika anda ingin tahu apa bahan-bahan istimewa yang digunakan, jom baca perkongsian penuh di bawah ini.

JUS KIKIS LEMAK PERUT

Yang ada masalah perut buncit. Kerap kembung dan tak selesa. Berat makin hari makin naik walaupun dah jaga makan.

Kerak lemak dok melekat di dinding usus.

Kalau nak turunkan berat badan, buatlah beetroot ni sebagai saka. Berdampinglah dengan dia.

Detoks halang kulit pudar. Kurangkan kulit berminyak. Rendahkan risiko penyakit jantung. Bantu proses nyahtoksin. Bantu masalah sembelit.

Rendah kalori dan tinggi fiber. Dijuluki minuman untuk kikis lemak perut.

Ya. Lemak yang melekat di bawah kulit. Penyebab perut buncit. Kurus tapi perut maju kedepan. Tak berapa bahagia tengok.

Jus ubi bit bagi kesan padu untuk jangka masa panjang. Sayuran pilihan artis terkenal antarabangsa serta atlet dunia.

Minum pagi sebelum breakfast. Untuk kesan maksimum. Minum sekali dengan fiber. Ubi bit ada sejenis asid amino leucine.

Bantu tingkatkan aktiviti pembakaran lemak dalam sel. Boleh campur dengan lobak merah. Delima, tomato atau epal hijau. Untuk percepatkan lagi proses turun berat.

Ni lagi satu resipi saya selalu buat untuk elak lemak berkumpul pada perut:
– 1 cawan ubi bit (potong dadu)
– 1 cawan lobak merah (potong dadu)
– Separuh cawan air bertapis
– 3 sudu makan jus lemon
– Sedikit garam Himalaya
– Separuh genggam daun pudina
– Optional: halia

Caranya mudah:
1. Guna blender. Bukan juicer. Minum dengan seratnya sekali.
2. Masukkan ubi bit, lobak merah dengan daun pudina. Kisar.
3. Tambah air, jus lemon dengan sedikit garam.

Siap untuk diminum. Kesan seawal 2-3 minggu. Perut makin meramping.


Natural Homemade, Selain Scrub Beras Ada Lagi Pilihan Yang Best. Mak-mak Boleh Amal Untuk Wajah Mulus!

Menjaga kecantikan wajah tidak semestinya memerlukan belanja yang besar jika mahu menggunakan cara alternatif yang lebih alami. Malah bukan sahaja selamat dan yang penting juga jimat kos dalam penyediaannya. Maklumlah kita menggunakan barang-barang yang tersedia ada.

Untuk itu ketahui beberapa cara penjagaan kecantikan dan bolehlah diamalkan untuk melihat hasilnya.

Skrub Beras

Ya anda harus melakukan urutan skrub pada wajah. Paling tidak sebulan sekali. Skrub beras antara yang sangat disyorkan buat semua wanita. Skrub ini bukan hanya menanggalkan sel kulit mati bahkan melembut dan membersihkan kulit wajah. Rajinkanlah diri untuk mengisar beras yang dicampur dengan sedikit yogut asli. Sapukan pada wajah dan biarkan kering. Kemudian sentallah kulit hingga bersih. Kena buat!

Ratakan Ais Batu
Ini paling senang malah langsung tak perlukan kos. Percuma! Jangan bagi alasan sukar atau malas hendak lakukannya. Ambil ketulan ais dan ratakan pada seluruh wajah. Proses ini meningkatkan peredaran darah pada wajah dan hasilnya kulit lebih lembut dan cantik. Malah ia juga mengetatkan liang pori dan membantu merawat jerawat. Hebat!

Mist Air Semulajadi
Semburan air semulajadi buat wajah anda kekal lembap dan bersinar. Ketika waktu kering, semburkan sedikit mist ini ke wajah. Mencuba produk air semulajadi atau organik antara yang disarankan. Jika perlu, gunakan air teh hijau dan semburkan ke wajah.

Buat Tomato Beku

Caranya mudah ambil beberapa biji tomato dan kemudian dihiris dua. Setelah itu masukkan tomato tersebut di dalam peti sejuk beku. Apabila beku gunakan tomato tersebut untuk dilumur rata pada seluruh bahagian wajah. Lakukan berulang kali sebelum dicuci bersih dengan air.

Jangan Lupa Detoks

Jangan pula lupa detoks dengan air lemon. Detoks air lemon pada waktu pagi akan memberi keajaiban kerana ia membersihkan perut anda dan perut yang bersih. Malah kulit juga lebih bersih dan sihat. Perah satu biji lemon ke dalam satu gelas air suam dan minum setiap hari. Mahu lebih sedap dan berkhasiat, tambahkan sedikit madu.


“Pernah ‘Bermusuh’ Dengan Nasi.” Usia Cecah 40 Tahun, Zizi Kirana Praktik Cara Tradisional, Minum Jus Kunyit Kekal Cantik!

Wanita dan kecantikan ibarat irama dan lagu, takkan dapat dipisahkan. Namun, setiap orang miliki pengertian tersendiri mengenai kecantikan. Demikian juga dengan gadis manis bersuara serak-serek basah ini.

Jika sebut sahaja nama Zizi Kirana, pasti akan terbayang seraut wajah jelita milik empunya didi, Zizi Kirana.

Zizi Kirana atau nama sebenarnya Nur Fazelah Mad Tahil ini bertuah dianugerahkan seraut wajah yang tidak bermasalah dan sangat mulus kala usia mencecah 40-an.

Menurut pelantun lagu Eh? ini, kecantikan bermula dari dalam diri, ditambah dengan diet pemakanan sihat dan merajinkan diri melakukan senaman.

Tidak sangka, rupa-rupanya sejak tahun 2018, Zizi pernah mengakui  ‘bermusuh’ dengan nasi, namun kini segalanya sudah berubah.

Kata penyanyi dari Sabah ini berkata dia kini banyak mempraktikkan bahan semula jadi yang mudah didapati di dapur untuk tampil menawan.

Menurut Zizi untuk menjaga kecantikan, dia jarang sekali pergi ke pusat kecantikan atau perkhidmatan Spa. Sebaliknya hanya membuat rawatan wajah melainkan apabila perlu sahaja.

Malah boleh dikatakan dalam setahun hanya pergi dua kali sahaja ke spa bagi mendapatkan rawatan. Manakala untuk menjaga kulit wajah pula menurutnya Zizi dia tidak mempunyai sebarang teknik khusus.

“Sebaliknya, saya hanya mencuci muka dengan pencuci wajah, memakai pelindung sinar matahari, serum dan pelembap wajah seperti yang biasa dilakukan oleh semua wanita.

“Jika mempunyai masa terluang saya membuat masker pada wajah dengan menggunakan kunyit hidup yang ditumbuk halus.

“Saya gemar melakukan sendiri masker wajah di rumah kerana seperti yang dikatakan tadi, saya tidak gemar ke spa kecantikan,” jelasnya yang turut berkongsi tip penampilan untuk kekal anggun dan jelita.

Menurut Zizi lagi,  penjagaan penampilan itu penting dan seharusnya bermula dari dalam.

“Selain mengamalkan pengambilan makanan dan gaya hidup sihat, perihal jiwa serta kerohanian juga perlu dijaga. Selain itu, saya juga seorang yang amat menitik beratkan aspek kebersihan.

“Sebagai tambah nilai untuk kesihatan, saya juga mengambil vitamin sebagai suplemen tambahan,” katanya yang turut mengamalkan pemakanan jamu tradisional jamu untuk penjagaan dalaman.

“Sejak dahulu lagi saya mengamalkan meminum jus kunyit sebagai minuman kesihatan. Kaedah ini merupakan cara tradisional dan mudah untuk melakukan sendiri di rumah untuk menjaga kesihatan,” tambahnya yang hanya akan lakukan aktiviti fizikal seperti senaman ringan seminggu sekali.

Bagi menjaga diet pula, menurut Zizi dia akan makan nasi seperti biasa tanpa sebarang pantang tetapi mengambil nasi sekali sahaja. Pun begitu, tidak seperti orang lain, Zizi turut memberitahu dia bukan jenis mengawal pengambilan jumlah kalosi dalam makanan.

Menurutnya dia hanya hadkan pengambilan nasi sekali dalam sehari dan tidak mengambil peduli soal jumlah kalori yang perlu diambil.

Turut menyifatkan perkara itu sebagai sesuatu yang kompleks dan rumit untuk dilakukan kerana memerlukan pemantauan pada setiap masa.

Jadi bagi yang mahu kelihatan cantik dan sihat, boleh cuba petua kesihatan dan kecantikan Zizi Kirana yang kini lebih selesa tampil berhijab.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Wanita Ni Kongsi Petua Wanita Thai Hilangkan Masalah Jerawat & Jeragat, Guna Bahan Di Dapur Je. Mudah & Murah!

Masalah Jerawat dan jeragat biasa berlaku pada kaum wanita. Stres dibuatnya sehinggakan pelbagai cara dan produk digunakan bagi mengatasi masalah kulit ini.

Tidak hairanlah ada yang sanggup berhabisan ratusan dan tak kurang ribuan ringgit demi memastikan kulit wajah tidak mengalami masalah jerawat dan jeragat ini.

Selain kaedah moden, ada juga yang mencuba petua orang lama. Lebih-lebih lagi yang menggunakan produk tanpa bahan kimia. Ini salah satu yang boleh dicuba.

PETUA KECUTKAN JERAWAT DAN PUDARKAN JERAGAT TANPA BOCORKAN POKET
Kalau jenis kuliit muka selalu tumbuk cik jerawaat bagus guna petua ni. Awek Thai ramai yang guna petua ni. Yang penting bahan ni semulajadi dan kita tahu cara buat memang selamat. Yelah sebab kita buat sendiri kan 😀
Petua ni, boleh putihkan dan haluskan kulit sekali. Boleh juga untuk scrub badan sekali.

🌹Bahan Diperlukan :
=================
Beras pulut 5 sudu makan
Tepung beras 2 sudu makan
Perahan lemon 1/2 biji
Sedikit air

🌹Cara membuat Masker :
=====================
1. Basuh beras dan rendam sekejap. Toskan. Dan goreng tanpa minyak untuk keringkan beras.
2. Blend beras pulut hingga halus.
3. Masukkan tepung pulut dan air gaul hingga sebati.
4. Masukkan perahan lemon kedalam bancuhan tadi.

🌹Cara menggunakan Masker :
=========================
1. Sapu paste masker ke atas muka dan ratakan. Tunggu hingga kering. Kemudian bilas dengan air bersih. Semasa membilas tu boleh gosokkan dengan lembut muka untuk tanggalkan sel kulit mati.
2. Kalau guna di badan, sapu di seluruh bahagian badan. Tunggu hingga kering. Bilas dan gosok kuat sikit. Masker ni boleh dijadikan scrub untuk tanggalkan daki di kulit badan.
Amalkan petua ni 3 kali seminggu. Memang muka dan badan akan bersih dan putih. Tak perlu dah beli masker dan scrub dari luar

Jom putih mulus bebas jerawat dan jeragat.
Selamat mencuba!

Tips kekal chantek,
Mala Mansor


“Ayah Yang Kuat & Hebat, Semangat Selalu untuk Anak-Anak.” Perkongsian Shuib Hantar Anak Ke Sekolah Undang Sebak

Perkongsian Shuib meraih perhatian ramai apabila memuatnaik video menghantar anak-anaknya ke sekolah pada hari pertama.

Menerusi video itu, suami kepada Allahyarham Siti Sarah dilihat menghantar anak perempuannya Dzahira Talita Zahra dan anak ketiganya, Ariq Matin.

Dia sempat memeluk anak-anaknya sebelum mereka masuk ke kelas.

Turut menarik perhatian kapsyen yang ditulis oleh Shuib pada perkongsian video itu yang membuatkan netizen tersentuh.

“Jadi bapak,jadi mak!!! Anta anak skolah ke Ebbbb 😊

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Suami Tak Kedekut, Kajian Ini Buktikan Rela Habiskan Duit Gaji Untuk Isteri Dan Keluarga.

Jangan anggap suami ni suka main kayu tiga aje, ada juga sisi baik terhadap lelaki terutama yang bergelar suami!

Sebenarnya lelaki adalah bersikap pemurah dan tidak berkira kepada pasangannya dengan tidak lokek untuk menghabiskan sebahagian besar pendapatannya untuk keluarga.

Menurut kajian yang dilakukan di United Kingdom menunjukkan lelaki paling murah hati untuk mengeluarkan wang tunai. Lelaki didapati membelanjakan 21 % pendapatan untuk pasangannya. Namun sebaliknya wanita hanya 9 % sahaja untuk perkara yang sama.

Menerusi liputan 6, kajian ini dilakukan terhadap 3.999 orang, yang berbelanja online di YouGov BrandAlley. Kajian itu melihat kebiasaan membeli dan bagaimana lelaki memberi keutamaan dalam menghabiskan gajinya untuk pasangan, anak, teman, dan keluarga.

Dari 3.399 individu, 64 % mengatakan sebahagian besar pendapatan tahunannya yang diguna untuk orang lain.

Biasanya pada bulan Disember ramai orang yang menghabiskan wang mereka untuk keluarga (31% ), diikuti anak-anak (21 % ), pasangan (11 %) dan akhirnya untuk kawan-kawan dengan 1 % berbanding dirinya sendiri.

Ketua Pegawai Eksekutif BrandAlley, Rob Feldmann berkata, pada Disember berkata adalah bulan yang biasanya dalam mood berbelanja dan ia merupakan waktu yang sesuai untuk membuat tinjauan kepada pengguna mengenai tabiat berbelanja. Malah ia juga untuk mengenal pasti ke mana sebahagian besar pendapatan dibelanjakan.

“Hal ini juga menarik untuk dicatat bahwa lelaki menghabiskan lebih banyak wang untuk pasangan mereka berbanding dengan wanita,” kata Feldmann.


Meruntun Jiwa, Kanak-Kanak 3 Tahun Hilang, Ditemukan Lemas.

Khabar duka yang meruntun jiwa. Seorang kanak-kanak perempuan yang dilaporkan hilang semasa berada di majlis hari raya anjuran keluarganya di rumah rakit di Bukit Rangin di sini, pada Jumaat malam ditemukan lemas hari ini.

Memetik laporan Bernama, Penolong Pengarah Operasi Jabatan Bomba dan Penyelamat Malaysia (JBPM) Pahang Ismail Abdul Ghani berkata mayat Siti Nur Athhiyya Soffea Mohamad Sukri, 3, ditemukan timbul lengkap berpakaian kira-kira 1.5 kilometer dari rumah rakit berkenaan.

Katanya, operasi mencari dan menyelamat (SAR) mangsa meliputi tiga kilometer dari lokasi kejadian sebelum mayat mangsa ditemukan 11.35 pagi tadi oleh pasukan bomba. Mayat mangsa kemudiannya diserahkan kepada polis untuk tindakan lanjut,” katanya dalam kenyataan hari ini.

Media sebelum ini melaporkan, mangsa yang memakai baju kurung berwarna merah dilaporkan kali terakhir dilihat bapanya pada 11.15 malam pada hari kejadian.

Sejurus itu, SAR diaktifkan dengan mengambil kira kemungkinan kanak-kanak itu terjatuh dari dua rumah rakit kepunyaan bapanya, yang mempunyai jambatan kayu di bahagian tengah untuk menghubungkan kedua-dua rumah tersebut.

Sumber: Bernama


“Jangan Sebab Teknologi Canggih, Boleh Timbul Aib & Dosa. “ Bahaya #10yearchallenge Ni. Nak Buat Boleh, Tapi Baca pesanan Ini.

Tular di media sosial kini mengenai CABARAN #10YearChallenge  menyaksikan pelbagai perkongsian  baik orang biasa mahupun selebriti. Ia merupakan kegilaan terbaru masyarakat pada hari ini.

Cabaran ini memperlihatkan individu mengimbas kembali kehidupan dengan memuat naik foto sekitar 10 tahun lalu, pelbagai cerita dapat dilihat.

Begitupun, mereka diminta berhati-hati apabila memuat naik foto supaya tidak memuat naik gambar yang tidak menutup aurat ketika melakukan #10yearschallenge tersebut.

Mufti Negeri Sembilan, Datuk Mohd Yusof Ahmad dalam kenyataannya berkata tindakan memuat naik foto lama yang menampakkan aurat tidak patut dilakukan kerana mengundang aib sendiri.

Katanya, biarpun aktiviti itu sekadar ‘suka-suka’, namun pemilik akaun media sosial perlu memikirkan bahawa ia boleh mengundang dosa jika aurat dilihat orang lain.

“Mungkin pada 2009 seseorang individu itu tidak bertudung dan kembali menutup aurat pada 2019. Jika foto lama disebarkan semula di Facebook, ia dikhuatiri menjejaskan taubat,” katanya.

Menurut Mohd Yusof, beliau tampil memberikan teguran untuk kebaikan semua pihak.

“Bagi saya, yang sudah-sudah itu biarkan ia berlalu. Walaupun foto itu gambar lama, lebih elok disimpan untuk diri sendiri daripada dikongsi di laman sosial.

“Bukan apa, mungkin orang lain tidak tahu keadaan kita sebelum ini dan mereka akhirnya tahu selepas foto itu dimuat naik di Facebook. Lebih baik kita berdiam diri dan sentiasa memperbaiki diri,” katanya.

Mohd Yusof pada masa sama menyarankan pemilik akaun Facebook menggunakan teknologi maklumat untuk perkara yang berfaedah.

“Jangan disebabkan kecanggihan teknologi hari ini, kita lupa perkara yang mengaibkan serta perbuatan dosa. Bagi saya ‘permainan’ itu tidak salah tetapi lebih elok jika gambar yang tidak mencacatkan,” katanya.

Selain Mufti, terdapat juga individu lain yang memberi pandangan yang sama. Antaranya PU Amin. Beliau yang turut melakukan cabaran tersebut memberitahu tidak salah berbuat demikian, namun berpada-pada.

“Tak salah nak throwback, tapi yang baik-baik sahaja diceritakan.

“Kisah silam yang tak baik haram diceritakan. Kerana Allah telah menutup keaiban diri kita, jangan kita sesekali membongkarnya,” tulisnya di Instagram

PU Amin turut berkongsi foto throwback dirinya sendiri sekitar 10 tahun lalu ketika sedang menuntut di Mesir.

“10 tahun lepas. 10 tahun lepas mana reti nak ambil gambar elok-elok. Tak ada potret, yang ada telefon kawan.

“10 tahun lepas semasa tahun 1 di Al-Azhar Mesir. Berat dulu 55kg, berat sekarang 58kg,” tambahnya.

Selebriti lain yang turut berbuat demikian adalah Abby Abadi. menerusi instagramnya, Abby turut memuat naik gambar dan bercerita mengenai pengalamannya 10 tahun lepas.

Sumber: Harian Metro & instagram


Grup Whatapps Bukan Untuk Membawang Tapi Catat Perbelanjaan Suami Isteri, Tiru Cara Lelaki Ni!

Bila dah kahwin, soal perbelanjaan setiap bulan kenalah dirancang dan dicatatkan dengan terperinci supaya barulah nampak perbelanjaan tiap bulan.

Bukan apa, takut tersasar atau terlebih guna. Jika dulu pen dan nota kecil jadi keutamaan tapi tip yang dikongsikan oleh saudara kita ni, Nik Mohd Fahmi memang best. Jom ikut caranya.  Mudah!

Senang je nak rekod perbelanjaan setiap hari tanpa bawa pen dan kertas. Saya belajar dari Azizi Ali bahawa pentingnya kita rekodkan belanja setiap hari.

Azizi Ali namakannya Money Tracker. Mula-mula tu macam agak susah untuk saya nak buat sebab masa kita berbelanja, mana sempat nak tulis. Tapi saya dapat idea sendiri, sangat mudah. Idea ni menyebabkan saya dan Aimi Nazihah berjaya amalkan sampai hari ni.

Caranya macam ni, kita semua kan selalu pegang handphone. Macam dah keperluan jadinya. Mana-mana pun tengok handphone. Jadi, buat satu group whatsapp. Ahlinya suami dan isteri sahaja. Letak nama group Money Tracker. Tiap kali lepas makan, beli atau belanja apa-apa, tulis dalam group whatsapp tu :

Makan tengahari -8.00
Minyak kereta -50.00
Parking -1.00
Bil letrik -78.00
Econsave -45.50
Laptop -1450.00
Ali bayar hutang +300.00
Bonus +500.00

Simbol ( – ) adalah sebagai perbelanjaan atau duit keluar. Simbol ( + ) adalah sebagai pendapatan atau duit masuk.

Dalam whatsapp kan ada tarikh bila kita tulis. Jadi, hujung bulan kita boleh semak balik perkara berikut :

1. Berapa duit kita dah belanja
2. Bila tarikh kita belanja
3. Apa yang kita belanja
4. Belanja lebih bajet atau tak
5. Apa yang terlebih bajet

Kesannya, kita akan tahu belanja setiap bulan terlebih kat mana supaya lebih beringat dan perbaiki cara perbelanjaan ke arah yang lebih berhemah.

Tips ni pun boleh buat untuk benda lain juga. Kalau nak simpan resepi, location, nak buat senarai tugasan, senarai barang nak beli, cuma buat group whatsapp suami isteri dan tulis la apa saja dalam group whatsapp tu untuk simpanan.

Semoga bermanfaat.

Hebat kan?

Kredit: Nik Mohd Fahmi


Pengalaman Punya Anak Kembar Tiga, Ini Yang Dikongsikan Ibu Muda Ini! Sangat Menarik!

Mengimpikan sepasang anak kembar sememangnya menjadi keinginan semua pasangan suami isteri namun diberikan rezeki Allah kembar tiga pastinya terasa bagaikan satu keajaiban yang tidak mampu diluahkan dengan kata-kata.

Inilah yang dilalui oleh pasangan suami isteri, Nurzahirah Mohamed Ibrahim dan suaminya, Mohd Najib Fahmi Mohd Tahar. Pasangan kembar tiga mereka, Daim Haris, Danisha Huda dan Darwisy Hakim kini sudah pun berusia 2 tahun 7 bulan.

“Sungguh saya terkejut dan gembira tidak terkata apabila doktor mengesahkan saya mengandungkan anak kembar. Bukan dua tetapi tiga!

Tak dapat saya gambarkan perasaan gembira dan terkejut. Tidak terkata dan sangat bersyukur kerana diberikan anugerah tidak ternilai. Akhirnya penantian kami suami isteri dimakbulkan olehNya.

Lima tahun saya tunggu untuk peroleh zuriat selepas melangsungkan perkahwinan pada 3 Oktober 2009. Lama menunggu namun Allah beri kami berganda.

Semuanya selepas saya menjalani rawatan kesuburan di Pusat Bersalin Barakah, Bandar Puteri, Klang. Dua tahun juga saya ambil pil kesuburan dan akhirnya saya buat suntikan hormon di perut setiap dua hari sekali. Sebulan selepas itu saya disahkan hamil. Sungguh saya bersyukur.

Sama seperti ibu hamil lain, saya juga mengalami morning sickness pada waktu pagi dan waktu tengah malam. Namun saya mula membiasakan diri.

Alhamdulillah tiada alahan yang saya alami semasa mengandung. Namun saya dinasihatkan oleh doktor untuk lebihkan pemakanan yang mengandungi zat besi seperti daging, bayam, kerang dan juga hati untuk menambah darah kerana darah saya agak rendah ketika itu.

Perut saya juga membesar dengan cepat seperti kandungan 6 atau 7 bulan, padahalnya ketika itu kandungan saya baru berusia 5 bulan.

Pernah juga saya ditahan selama 5 hari di hospital kerana mengalami kontraksi seperti mahu bersalin. Syukur setelah rawatan diberikan saya kembali pulih.

Setelah kandungan berusia 29 minggu, saya dimasukkan ke hospital dan doktor terus memberikan tarikh untuk saya bersalin iaitu pada 34 minggu.

Tiada pilihan lain kerana kedudukan 2 bayi di dalam perut yang songsang dan seorang lagi melintang di bawah perut. Saya dinasihatkan untuk berehat di hospital sahaja sepanjang tempoh itu.

Saya serta kandungan sentiasa dipantau oleh doktor pakar, manakala setiap 4 jam sekali jururawat akan memastikan ketiga-tiga bayi berada dalam keadaan selamat.

Malah saya juga terpaksa dipakaikan dengan tali pinggang sokongan untuk menjaga tulang belakang dan mengurangkan sakit pinggang yang saya alami.

2 Jun 2014 menjadi satu tarikh yang begitu dinantikan kami berdua. Walaupun sangat teruja untuk melihat anak-anak kami sendiri dalam beberapa jam lagi namun disudut hati ini juga terasa amat takut.

Untungnya bukan hanya suami malah ibu mertua saya, Hajah Shahrumbi juga dibenarkan untuk masuk ke dewan bedah kerana dia merupakan seorang staff nurse di hospital itu.

Lebih kurang 20 orang termasuklah doktor pakar bedah, doktor pakar anestetik, doktor pakar kanak-kanak, doktor pelatih serta jururawat menyambut kelahiran anak saya.

Tepat jam 9 pagi, bilik bedah yang sunyi bertukar menjadi meriah dengan suara tangisan tiga-tiga bayi saya. Anak pertama saya, Daim Haris (1.8kg) dilahirkan diikuti Danisha Huda (1.6kg) dan selang 2 minit kemudiannya barulah Darwisy Hakim (2kg) dikeluarkan.

Daim Haris dan Danisha Huda ditunjukkan terus kepada saya manakala Darwisy Hakim terpaksa dimasukkan terus ke unit rawatan rapi NICU kerana kurang oksigen.

Ketiga-tiga bayi kembar saya ini dimasukkan ke dalam inkubator kerana saiz dan berat badan mereka yang masih kecil. Keadaan saya pula sedikit lemah, dua kali juga saya pengsan ketika bangun dari katil, kerana kehilangan banyak darah.

Hari ke 9 saya dan Darwisy Hakim dibenarkan keluar hospital. Manakala Daim pada hari ke 14 diikuti Danisha pada hari ke 21. Kami sangat gembira malah seluruh keluarga teruja untuk melihat ketiga-tiga kembar ini bersama untuk kali pertama.

Memori Indah
Pengalaman menjaga mereka semasa bayi amat berharga dan takkan saya lupakan. Saya berpantang di rumah ibu ketika itu. Dalam sekelip mata sahaja, rumah ibu terus bertukar seperti pusat asuhan kanak-kanak. Mana tidaknya, hampir kesemua ruang, dari ruang tamu, dapur, bilik dan bilik air semuanya terdapat peralatan bayi.

Pada peringkat awal kami memakaikan kembar 3 ini dengan baju warna yang berlainan supaya tidak tertukar. Mereka juga telah saya sediakan buku catatan masing-masing supaya perkara seperti memberi susu, menukar lampin dan memberi ubat dan sebagainya tidak tertukar.

Banyak kenangan lucu yang kami lalui ketika waktu ini. Pernah suatu hari tokwan mereka, iaitu ayah saya memakaikan Daim dengan baju berwarna merah jambu kerana dia sangkakan itu adalah Danisha.

Dan ini bukan terjadi sekali tetapi beberapa kali juga. Malah Darwisy dan Daim juga selalu tertukar. Memang sangat lucu ketika waktu itu.

Bagi saya dan suami memang kami dapat bezakan ketiga-tiga mereka kerana mereka bukanlah kembar seiras. Tidak hanya ibu dan ayah malah kami juga dibantu oleh dua orang pembantu lain yang membantu melancarkan lagi perjalanan harian kami.

Ketika itu, walaupun saya masih lemah dan sangat penat malah luka pembedahan juga masih belum sembuh sepenuhnya tetapi kehadiran mereka di dalam keluarga saya membuatkan saya lebih sempurna dan gembira.

Sejak hadirnya kesemua anak-anak ini, adakalanya saya dan suami terasa seperti selebriti. Jika kami sekeluarga keluar di hujung minggu, sebaik kereta sorong bayi ditolak, ramailah yang teruja dan bertanyakan pelbagai soalan kepada saya dan suami.

Begitulah sepanjang perjalanan kami sepanjang hari itu. Saya tidak kisah malah seronok berkongsikan cerita dan pengalaman saya kepada mereka yang ingin tahu.

Kepada mereka yang berkahwin tetapi masih belum diberikan rezeki untuk punya zuriat sendiri, janganlah berputus asa. Berusaha dan berdoalah.

-Zahirah-


Akhirnya Setelah 4 Tahun, Jalaluddin Hassan Baru Buka Pintu Hati Terima Cinta Baru

Foto percutian pelakon versatil, Datuk Jalaluddin Hassan dan isterinya buat ramai bersemut. Nampak loving birds sangat!

Muat naik terkini pelakon Datuk Jalaluddin Hassan menerusi Instagram miliknya memaparkan gambar pasangan ini sedang menikmati percutian di sebuah pulau, iaitu Pulau Mabul Semporna Sabah. Pasangan ini kelihatan berpakaian senada memilih warna putih ketika bercuti.

Dalam masa yang sama, menerusi kapsyen Jalaluddin juga memberikan gambaran bersyukur dengan nikmat perkahwinan keduanya yang baru berusia 5 tahun.

“Menikmati ciptaan Tuhan ..Pulau Mabul Semporna Sabah. Ya Allah yg Maha Pengasih Maha Penyayang. Sesunggoh nya dgn rahmat mu jua. “

PERKAHWINAN KEDUA DEMI PERMINTAAN ARWAH AYAH

Namun tahukah anda bahawa cinta baru pelakon serba boleh ini selepas kematian isterinya pada tahun 2016 adalah permintaan arwah ayahnya.

Sesungguhnya jodoh itu rahsia Tuhan. Jalaluddin tidak menduga akan berkahwin kali kedua.

Biarpun hatinya berat untuk berkahwin kali kedua, namun demi memenuhi permintaan Allahyarham bapanya, Tan Sri Hassan Azhari yang mencarikan jodoh buat dirinya.

Katanya arwahnya  mencarikan jodoh buat dirinya setelah enam bulan kematian isterinya. Bagaimanapun, Jalaluddin membuat pengakuan bahawa mengambil masa yang lama untuk menyesuaikan diri dengan Rapidah setelah mereka berkahwin.

SETELAH 4 TAHUN BARU TERIMA CINTA BARU

Bukan tidak menghargai isterinya yang baru dinikahinya, namun dia menutup pintu hatinya untuk menerima cinta baru. Hatinya terusik tidak dapat melupakan Allahyarham isterinya.

Namun dia cuba secara beransur-ansur menyesuaikan diri demi memastikan rumahtangga yang baru dibina itu kekal bahagia.

“Saya mengambil masa lebih kurang empat tahun sebelum benar-benar dapat menerima Rapidah dalam hidup saya.”

Namun, Jalaluddin tidak mahu mengsia-siakan keikhlasan Rapidah menerimanya dirinya seadanya. Kesabaran isterinya akhirnya berbaloi akhirnya hati Jalaluddin terbuka untuk menerima wanita lain dalam hatinya.

Malah menyifatkan isterinya itu seorang wanita yang penyayang dan setia di sampingnya kala suka dan duka.

“Selain kesabaran dan kesetiannya, personalitinya dia yang mudah mesra dan pandai memasak membuatkan saya jatuh cinta kepadanya.”

WARGAMAYA TITIP DOA KEKAL BAHAGIA

Perkongsian tersebut telah mencuri perhatian ramai. Manakan tidak, rata-rata menitipkan doa kebahagian buat pasangan ini. Antara komen wargamaya adalah seperti berikut.

“Wow…so sweet..

“Terinspirasi dgn perwatakan datin dan datuk yg saling menghormati dan berkasih sayang walau usia semakin meningkat.”

“Dato. Enjoy bercuti & take care.”

Untuk rekod pelakon veteran bergelar suami kepada Rapidah Abd Ghani pada 12 November tahun 2017, dengan sekali lafaz pada majlis pernikahan di Masjid Bandar Tun Hussein Onn.

Allahyarham Hashimah Mad Ehsan, meninggal dunia oada 4 November 2016 akibat komplikasi  selepas menjalani pembedahan saluran jantung di Hospital Canselor Tuanku Muhriz UKM.


Ikut Petua Ini Jika Mahu Redakan Masalah senggugut.

Senggugut adalah kesakitan yang dialami di bahagian bawah perut atau pelvis semasa datang haid. Ia dikenali sebagai “dysmenorrhoea” dalam bahasa inggeris.
Ada antara kaum wanita yang mengalami masalah senggugut yang serius setiap bulan. Sehinggakan ada yang tidak larat nak bangun dan ada yang berguling-guling di atas katil sambil menahan kesakitan. Paling teruk sampai boleh muntah-muntah sehingga pengsan.

Selain pengambilan ubat oleh doktor, anda yang mengalami masalah senggugut boleh mencuba petua yang menggunakan bahan-bahan semula jadi ini.

Bahan-bahan

* 8 batang serai dan diketuk-ketuk
* 1 ketul halia sebesar ibu jari
* 1 sudu besar habatussauda
* 1-2 sudu besar madu
* 4 gelas air

Cara- cara:

♦ Satukan kesemua bahan tadi kecuali madu ke dalam periuk. Kemudian rebus sehingga mendidih dengan api yang perlahan.

♦ Tapis rebusan tadi dan biarkan sejuk. Kemudian masukkan madu dan kacau rata. Sedia untuk diminum. Minum sekali sehari pada permulaan haid dan seeloknya pada waktu malam.

KHASIAT SERAI

Bersifat antiseptik, anti depresi, anti mikrobial, anti fungal serta astringen. Membantu memecahkan angin serta melancarkan darah haid.

KHASIAT HALIA

Bersifat antacid, antibakterial serta anti fungal. Terkenal dengan alternatif untuk melancarkan peredaran darah dan memecahkan angin dan toksin dalam badan.

KHASIAT HABATUSSAUDA

Bersifat antioksidan, anti depresi, anti bakterial, antiseptik, anti aging serta anti fungal. Berupaya untuk merawat masalah peranakan termasuk melancarkan pengeluaran darah haid. Ia juga memelihara keseimbangan dan kekuatan sistem hormon serta melambatkan proses penuaan.

Rasa rebusan teh serai ini sedikit pedas dan mint-mint gitu. Amat berkesan untuk redakan senggugut.

*Elakkan minum ais untuk kesan optimum.


Bagusnya Seorang Abang. Adik Makan Di Kantin, Disuapkannya!

Alangkah bahagianya hati ibu dan ayah bila melihat anak-anak mesra hubungannya di antara satu sama lain.

Si abang atau kakak bukan sahaja tahu melayan adiknya untuk bermain bersama, malah dengan penuh kasih sayang boleh pula  menyuapkan nasi ke mulut saat makan di kantin sekolah.

Kisah yang dikongsikan oleh Ustaz Nazri ini memang luar biasa dan jarang-jarang kita dapat lihat.

Jom semak perkongsian penuh daripadanya.

Entah kenapa,hati saya begitu terusik dengan gambar yang dihantar oleh seorang guru, di dalam group telegram kami.

Seorang abang, menyuapi adiknya makan di pagi hari ketika di kantin sekolah kami.

Satu pemandangan indah, yang bukan direka-reka. Ianya lahir dari kasihnya seorang abang kepada adiknya.

Murid ini, bukanlah murid yangg pintar dalam akademik. Namun, nilai yang ditonjolkan ini tiada tolok bandingnya.

Sejauh mana kepintaran seseorang murid, ia tidaklah mendatangkan kepuasan, seperti mana yang kami lihat hari ini.

Semoga, ia memberi inspirasi kepada murid yang lain, bahkan kepada semua, termasuk anak-anak kita.

PERKONGSIAN ANTARA KOMEN NETIZEN


Ini Sebabnya Kenapa Wanita Kena Keluar Bersama Kawan Dua Kali Seminggu Jika Nak Kekal Sihat & Bahagia!

Salah satu perkara paling penting dan kurang difahami dalam hal fisiokologi adalah peranan kawan-kawan dalam kehidupan kita. Walaupun macam cliché je kan, tapi rakan-rakan boleh jadi lebih rapat berbanding keluarga pada satu ketika.

Lebih-lebih lagi bagi anda yang tinggal berjauhan dengan keluarga, jadi apa saja masalah atau sakit demam semuanya memerlukan pertolongan orang terdekat.

Jadi, hubungan dengan kwan-kawan kian utuh apabila semua benda dibuat bersama-sama. Bercuti, keluar makan dan sebagainya.

Malah,  ikatan persahabatan seperti ini sangat penting dalam kesihatan wanita sehingga dibuktikan dalam kajian dilakukan oleh  Universiti Oxford.

Kajian tersebut mendedahkan yang wanita patut keluar bersama rakan-rakan perempuan mereka dengan lebih kerap. Kajian ini menekankan yang wanita yang sering berjumpa rakan-rakan mereka dua kali seminggu merupakan kunci untuk mencapai kebahagiaan.

Robin Dunbar, pengkaji di sebalik kajian ini menekankan dalam temuramah yang kesihatan wanita secara menyeluruh dan kesejahteraan mereka meningkat baik apabila mereka bersama-sama teman rapat mereka dua kali seminggu berkumpul membuat aktiviti bersama-sama.

Aktiviti yang dilakukan seperti ‘membawang’, bergosip, bercuti dan bermacam-macam lagi. Kajian ini juga mengkaitkan masa berkualiti bersama rakan-rakan wanita yang lain dengan banyak kelebihan kesihatan utama seperti sistem imun lebih kuat, kurang tahap kegelisahan dan meningkatkan kemurahan hati.

Tapi seperti yang kita tahu, tidak semua persahabatan itu sama. Tidak semua wanita perlukan ‘pasukan’, dan ia ok je… Kajian tersebut mengesyorkan dengan mempunyai 4 orang rakan meluangkan masa bersama-sama adalah jumlah maksima untuk mencapai kelebihan kesihatan fizikal dan mental.

Kajian tersebut juga menemui yang interaksi paling terbaik adalah apabila berborak mengenai sesuatu yang membuatkan mereka ketawa. Ketawa kan ubat yang paling terbaik.

Walau bagaimanapun, apabila kumpulan ini banyak melebihi 5 orang, kesan yang lucu adalah akan menghasilkan endorfin untuk kegembiraan yang tidak lagi boleh dipercayai.

Alisa Ruby Bash, PsyD, LMFT. Studies di Stanford berkata:

“Kajian menunjukkan yang wanita, [mungkin] lebih dari lelaki, perlu mengekalkan perhubungan ini. Ia meningkatkan serotonin dan oksitoksin, iaitu hormon ikatan atau kasih sayang. Ia menjadikan kita rasa dipupuk dan disahkan untuk bersiar-siar dengan rakan-rakan jadi kita boleh jadi diri kita sendiri, tanpa tekanan luar. “

Sumber : media tular


Tindakan Matang & Bijak Wanita Ini Lakukan, Buat Suaminya Tidak Jadi Berpoligami Dua Kali.

Kehidupan berpoligami tidak mudah diterima oleh setiap wanita yang bergelar isteri. Apabila suami membuat keputusan untuk berpoligami, terasa bagaikan diri dikhianati dan tidak lagi disayangi.

Kisah perkongsian wanita ini mengenai bagaimana dia tangani suaminya yang mahu berpoligami wajar dijadikan panduan buat wanita lain. Kematangan ilmu rumahtangganya dan tindakan bijak wanita ini, berjaya membatalkan hasrat suaminya untuk terus berpoligami, bukan hanya sekali tetapi dua kali.

Salam admin. Minta hide profile saya yer. Sekadar ingin berkongsi pengalaman saya mengendalikan seorang lelaki bernama suami yang ingin berpoligami.

Saya seorang perempuan, saya tahu naluri orang perempuan (saya berumur 40 tahun) dan suami berumur 46 tahun. Saya selalu cuba memahami dan mendalami perasaan suami saya. Alhamdulilah, saya telah berumahtangga lebih dari 22 tahun (saya kahwin ketika umur saya 18 tahun seusai saja tamat SPM) dan telah dikurniakan 10 orang cahayamata.

Untuk pengetahuan puan, semenjak kawin saya tak pernah bergaduh dgn suami saya, petuanya ringkas, ikut kehendak suami dan jangan bantah selagi tidak bertentangan dengan perintah agama sekalipun ia mungkin bertentangan dengan kehendak kita. Lepas tu baru kita beri pendapat kita dan kehendak kita pulak, tentu suami akan sejuk hati dan juga akan mengikut kehendak kita. (of course pilihan awal pun kena lah tepat, nak pilih suami pun janganlah main sapu jer, mentang mentang tengok dia keter besar terus setuju. Kalau dah cari suami hidung belang, kena lah tanggung sendiri akibatnya).

Orang lelaki juga kadang-kadang seperti budak budak perangai dia. Lagi kita resist, selagi tu dia akan insist. Sama dengan newton’s law of motion i.e action equals to reaction. So kalau kita ikut kehendak dia, dia akan lebih tenang dalam membuat keputusan dan segala urusan akan lebih mudah.

Suami seorang jutawan

Untuk makluman, suami saya ni dah jadi jutawan pada umur 40 tahun walaupun pada asalnya ketika kami mula mula bernikah dia cuma memandu proton saga. Beliau seorang yang berjimat dalam segala hal. Memang duit cash simpanan dia dah melebihi jutaan ringgit dan dia ada beberapa buah rumah sewa dan sebagai isteri saya tak pernah meminta apa-apa pun dari dia, semuanya atas ihsan pemberian dia.

Saya bersyukur kerana Allah temukan saya dengan sorang suami yang baik bila saya compare dengan orang lain yang mendapat suami yg tak bertimbangrasa.  Alhamdulillah, sejak kami kawin dan dikurniakan ramai anak, hidup kami tak pernah kesempitan kerana saya percaya berkatnya rezeki kami dan saya qanaah dengan apa yang ada.

Walaupun saya tak bekerja sejak kawin, rezeki kami sentiasa bertambah especially selepas kami menunaikan haji. Semasa pergi ke mekah menunaikan haji 10 tahun lalu, yang saya minta cuma hidup aman yang berpanjangan bersama kasih sayang anak dan suami. Dan Alhamdulillah, Allah makbulkan doa saya.

Tapi kita kena faham, orang laki ni bila banyak duit, banyak pula cabarannya. Memang ada kawan kawan dia yang menawarkan perempuan lawa dan janda muda untuk di jadikan isteri kedua. Tetapi seperti yang saya cakap, kalau kita berterus terang dgn suami kita, dia juga akan berterus terang dgn kita.

Dia pernah mengajukan pada saya hasrat nak kawin lagi atas alasan nak menolong seorang janda muda anak tiga. Saya dengan tenang cakap pada dia, kalau itulah yang lebih membahagiakan hidup dia, saya izinkan dan saya redha.

Seperti yang saya cakap, kita jangan lawan. Hati perempuan mana yg ingin berkongsi suami. Samalah seperti saya. Tapi kita kena simpan perasaan kita tu dulu, kita kena setuju dulu dengan kehendak dia. Kemudian kita kena tunjuk pada dia kasih sayang kita yg tak berbelah bahagi walaupun dia telah menyatakan hasrat dia untuk kawin lagi. Kita pelu cuma memenangi hati dia kembali. Mungkin ada kekurangan pada kita menyebabkan dia cuba mengalih arah.

Berikan Layanan Yang Lebih Baik

Nak tahu apa yang saya lakukan selepas dia menyatakan hasratnya untk tambah cawangan? Tak ada piring terbang…. Tak saya suruh dia tidur di luar….. Tak saya tidur membelakangi dia…tapi ….. Saya cuba untuk memberikan dia layanan yang lebih baik.

Kalau biasa bangun pagi-pagi kita take for granted..makan-minum pagi suruh dia ambil sendiri atas meja, kali ni saya hidangkan..buat yang terbaik untuknya. Utamakan dia dari anak-anak. Buat seketika tu jer….

Sebelah malam pulak, pakai pakaian cantik cantik dan berwangi wangian …Semasa tidur peluk dia jangan lepas lepas sampai pagi …biar dia tercungap cungap pun tak apa….kalau dia tanya, cakap kata yang kita sayang sangat kat dia. so selagi dia masih ada kita seorang dalam hidup dia cakaplah kita nak ambil peluang sebanyak mungkin untuk bersama dia, sebab bila dia kawin lagi satu, kita akan berkongsi suami. Jadi masa tu nanti kita cuma ada separuh masa denagn dia (Lupa nak cakap…sebenarnya sebelum itu saya telah meminang calon isteri untuk suami saya atas permintaannya).

Sambung cerita tadi…. Buat macam tu berterusan selama 2 minggu, dan jangan lupa bangun sembahyang malam, minta doa pada Allah. InsyaAllah, selepas 2 minggu dia akan berubah hati dan membatalkan niatnya. Saya telah buktikan. Selepas 2 minggu perempuan itu minta diputuskan tunang.Itu cerita masa saya ada anak 5. (Masih lawa lagi aih…pun suami dah menggatal).

Hasrat poligami Kali Kedua

6 tahun kemudian, suami berkenalan pulak denagn seorang anak dara umur 25 tahun. Masa tu saya dah umur 35 tahun. Saya di uji lagi. Dengan zaman internet yg canggih, dia diperkenalkan dengan anak dara yg 15 tahun lebih muda darinya oleh seseorang dan mereka berhubung melalui FB.

Kali ini saya tidak mengetahui kerana dia sudah berjanji dgn saya kalau dia nak tambah cawangan dia tak akan beritahu saya lagi kerana dia kesiankan saya. Dia kata kalau dia beritahu saya, mesti tak jadi punya. So, dalam senyap senyap dia berhubung melalui applikasi FB messenger sampai ke peringkat dia telah menetapkan tarikh pernikahan dengan gadis itu. Mereka bercadang untuk melangsungkan perkahwinan di selatan Thailand.

Tetapi Allah Maha Kaya. Sehari sebelum hari yang mereka rancangkan ditakdirkan saya jatuh sakit dan terpaksa di admit ke hospital Kuantan. Maka suami pun memberitahu si gadis minta menunda rancangan perkahwinan mereka (tanpa pengetahuan saya).

Si gadis tak bersetuju dan menekan suami saya supaya meneruskan juga rancangan. Bila suami berkeras mengatakan dia perlu menjaga saya di hospital, si gadis mula menggunakan kata2 kesat terhadap suami yang tak sepatutnya keluar dari mulut seorang anak dara.

Dari situ barulah suami mulai sedar siapa sigadis itu. Suami terus memutuskan hubungan dgn gadis tersebut dan barulah diceritakan semuanya pada saya. Saya cuma ucapkan kata2 syukur pada Allah, walaupun saya dimasukkan kehospital, rupanya ada hikmatnya dan sekali lagi Allah telah menyelamatkan saya dari menjadi madu.

Kalau sekarang pun suami saya kata nak kawin lagi, saya tak akan larang, tapi of course saya tak akan menggalakkan. Kalau kita benar benar sayangkan suami kita, kita kena berkorban. Dan inilah sebesar besar pengorbanan sebagai seorang isteri.

Poligami adalah sesuatu yang dibenarkan. Ia juga mempunyai hikmat dan manfaat yang besar kepada umat Islam khususnya dan manusia umumnya. Sama ada cintakan suami orang tu boleh membawa kebahagiaan atau tidak bergantung kepada sistem pengurusan keluarga kita.

Kita kena hapuskan anggapan-anggapan ini:-

(i) bahawa seseorang mencintai “suami orang” itu suatu tindakan “merampas”; Allah jadikan suami itu unutk dikongsi.So apa yang nak dirampas?

(ii) bahawa berpoligami itu sebenarnya akan membawa kepada ketidak-adilan. Bini satu pun kalau jenis suami tak adil, memang tak adil punya.

(iii) bahawa bagaimana hendak “membahagikan” kasih-sayang. Sebenarnya “kasih-sayang” ibarat hujan. Ia tidak dibahagikan tetapi semua orang akan basah jika ditimpa hujan walaupun berada di tempat yang berlainan. Bukan bererti dua orang yang berada di suatu padang akan basah separuh sahaja apabila ditimpa hujan;

(iv) berpoligami itu akan menimbulkan masalah. Apakah perkahwinan monogami tidak menimbulkan masalah?

Walau apapun, adalah lebih elok jika perkahwinan berkenaan bermula dengan kerelaan semua pihak. Isteri pertama jangan menganggap bahawa dia lemah, tak pandai jaga laki dsb apabila ada “kawan” baru. Dan paling penting, suami yang mempunyai lebih daripada satu keluarga mestilah berlaku adil.Walaupun tidak mudah untuk berlaku adil tetapi tidak mustahil, jika dimulakan dengan niat atas dasar iman. Adil bukan maksudnya semuanya sama (equal) tetapi setiap pihak mendapat haknya mengikut keperluan dan kedudukan (equitable).

Akhir sekali, perlu ada kesepakatan tentang “conflict resolution mechanism” kerana setiap kehidupan akan terdedah kepada konflik. Banyak konflik besar bermula daripada konflik kecil yang tidak terkendali. Apatah lagi jika emosi menjadi perkasa semasa konflik.Mohon komen yang murni murni saja yer. Yang elok jadikan teladan, yang buruk kadikan sempadan.

Kredit: Kisah Rumah Tangga


Patutlah Ramai Share, 16 Tip ‘Fun’ Supaya Anak Kecil Suka Solat Raih Perhatian

Ibu ayah mana yang tidak risau apabila anak yang semakin besar dan tidak lama lagi akan melangkah ke sekolah menengah masih belum cukup solatnya.

Mungkin sikap ibu ayah menganggap anaknya masih kecil  tidak perlu mendesak anak. Namun hakikatnya cara ini tanpa sedari ia tidak mendidik anak mencintai kepada solat.

Bak kata pepatah, melentur buluh biarlah dari rebungnya. Jadi jangan tunggu hingga anak besar akil baligh, didiklah dari awal supaya cintanya berputik sejak kecil kepada sayang kepada solat dan rasa bersalah jika tidak melakukan ibadat ini.

Ibu ayah yang perlu memainkan peranannya untuk mendidik anak untuk suka kepada solat.

Tak susah pun nak ajar anak-anak solat sejak kecil.Yang penting ibu ayah pun perlulah menitik beratkan hal solat masing-masing. Ini antara TIPS mudah ajar anak-anak solat

16 TIP DIDIK ANAK SUKA SOLAT

1. Solat ibu ayah perlulah awal waktu, tunjukkan bahawa solat itu penting untuk kita dahulukan.

2. Sebaiknya solat di depan anak-anak sejak mereka bayi lagi. Walaupun ada anak kecil atau bayi, usahalah untuk solat berjemaah suami isteri. Letakkan bayi di sebelah kalian. Jika dia sudah pandai merangkak atau berjalan, pastikan keadaan sekitar tidak merbahaya sebelum kalian mulakan solat. Ye mungkin kadangkala mereka akan memanjat, masuk dalam kain dan sebagainya. Itu fitrah mereka. Segala itu akan menjadi kenangan nanti. Bukankah cucu Rasulullah pun memanjat baginda ketika bersolat?

3. Lagi bagus jika ada ruang khas solat di rumah. Boleh jadi bilik khas mahupun sekadar suatu sudut khas. Pastikan keadaan kawasan berkenaan bersih dan jauh dari bunyi bising. Jika bersolat di ruang tamu, ajarkan anak-anak bahawa tv perlu ditutup atau dihentikan ketika waktu solat.

4.Jika ayah tiada di rumah, ibu harus memainkan peranan untuk ajak anak solat bersama. Jika ibu ‘cuti’ pastikan anak-anak tetap disuruh bersolat.

5. Sekiranya ada anak-anak yang baru sahaja melelapkan mata apabila tiba waktu solat, pastikan sebaik sahaja mereka bangun mereka harus solat biarpun telah melepasi waktu. Ajarkan yang solat itu wajib. Apabila sudah boleh berfikir, ajarkan apa itu solat qada’ dan juga masbu’.

6. Ayah perlu baca surah kuat-kuat, tertib dan tartil. Biar dapat didengari anak sepatah-demi sepatah. InsyaAllah mereka boleh menghafal surah dengan hanya mendengar bacaan kita setiap hari.

7. Ajarkan mereka perlahan-lahan. Tidak perlu tinggu mereka pandai semua rukun baru nak suruh solat. Biarkan mereka bersolat walupun sekadar meniru pergerakan dalam solat. Walaupun ada yang kejap meniarap, kejap menonggeng, kejap pandang belakang. Semakin besar nanti ajarlah mereka apa itu rukun solat, apa yang tidak boleh dilakukan.

8. Ajarkan wudhu’ bila mereka sudah faham. Awal-awal belajar solat itu wudhu’ boleh diajar kemudian. Kalau tidak, jenuh juga bertukar baju yang lencun nanti bila yang umur 3 tahun ambil wudhu’. Slowly but surely.

9. Didik dan semailah dalam jiwa mereka kenapa kita perlu melaksanakan solat. Ajarkan berapakah solat wajib yang perlu dilaksanakan. Berapa rakaatkah setiap solat. Apakah tanda masuknya waktu solat.

10. Ibu ayah, jika boleh solatlah berjemaah. Selain pahalanya berganda-ganda, anak-anak juga akan lebih excited jika mereka memerhatikan semua perkara kita buat bersama-sama. Berjemaahlah sekalipun hari itu kita tengah berkecil hati/ salah faham/ berperang dunia dengan pasangan kita. InsyaAllah akan sejuk selepas itu.

11. Sediakan sejadah peribadi milik mereka setiap satunya. Sekarang ini pelbagai jenis sejadah moden yang dijual. Ada juga yang specially designed untuk kanak-kanak dengan gambar kartun dengan saiz yang lebih kecil. Kami membelikan sejadah kecil begini untuk mereka. Sejadah-sejadah ini dibeli ketika masih kecil, kebetulan pula warna-warna itu bertepatan dengan warna character kartun PJ Mask dengan Owlette (merah), Geko (hijau), Catboy (biru). Rehal pun beli warna yang sama.

12. Reward system. Ketika mereka masih kecil, boleh galakkan mereka untuk solat dengan sistem reward menggunakan sticker. Tampalkan sticker pada board peribadi mereka. It may look for fun but it works.

13. Beri peluang kepada anak-anak kecil untuk mengetuai bacaan doa. Usai doa abah yang panjang, minta merela mengetuai bacaan doa ringkas sambil kita turut menadah tangan. Contoh doa yang paling mudah adalah doa ibu bapa. Si anak bujang boleh diberi mandat untuk Iqamah. Tidak lupa ajak juga anak – anak untuk membaca alFatihah untuk ahli keluarga yang telah meninggal dunia. Semoga mereka istiqamah melakukan perkara yang sama apabila kita meninggal kelak.

14. Apabila tiba sahaja waktu untuk solat, boleh minta abah yang garang bagi hint : Whudu’!! Maka akan bertempiaran larilah yang si besar-besar untuk segera ambil wudhu’ meninggalkan apa yang sedang mereka kerjakan.

15. Solat tidak boleh tinggal langsung. Jika di rumah solat lima waktu ajarkan juga mereka bahawa sama juga jika balik kampung atau semasa jalan-jalan. Tiada pengecualian.

16.Akhir sekali, tunggulah mereka di atas tikar sejadah sebelum kalian mengangkat takbir. Pastikan semua orang bersedia sepenuhnya barulah mereka bersemangat solat bersama dan tanda kita mahu mereka bersama-sama menghayati solat.
Marilah melentur buluh dari rebungnya. Children won’t follow your orders, they imitate you.


Begini Cara Nak Buat Anak Mudah Ingat Bila Belajar. Ustazah Ini Kongsi Tip.

Nak anak pandai dan mudah terima ilmu belajar di sekolah ada caranya. Selain doa ibu bapa, terdapat beberapa cara lain yang boleh dipraktikan.

Ikuti perkongsian ini.

Bekal yang anak-anak wajib bawa ke sekolah.

1. Bisikan kata-kata semangat.

Setiap pagi sebelum anak-anak melangkah kaki ke sekolah, selain dari makanan untuk jasmani, mereka memerlukan makan untuk rohani dan emosi.

“Awak anak hebat dan kuat”

“Awak anak pandai dan cerdik”

“Awak anak soleh, awak boleh”

Kata semangat ini jika di ulang-ulang, anak akan percaya mereka seperti itu. Menguatkan jiwa dan menambah keyakinan diri mereka.

Biasanya anak yang dimarahi, dihambur dengan kata-kata negatif akan hadir ke sekolah dalam keadaan murung, tidak bersemangat, suka menyendiri, tidak suka berkawan, sukar menerima teguran dan kuat membantah.

2. Pesanan azimat.

Selalu pesan pada anak, hormati guru, taat dengan ajaran dan suruhan guru. Gunakan bahasa yang sopan semasa bercakap dengan guru dan kawan, sentiasa bersedia menghulurkan bantuan jika diperlukan.

Jangan gunakan barang kawan tanpa keizinan. Jaga barang yang diamanahkan oleh ibu ayah sebaiknya. Kurangkan keluar masuk tandas kerana ia mengganggu proses pembelajaran di sekolah.

Pesanan ini mendisiplinkan anak. Sekurangnya mereka tahu garis sempadan yang perlu diikuti. Mereka tidak berdisiplin bukan kerana nakal, tetapi mereka tidak diajar untuk mematuhinya.

3. Doa mujarab.

Letak tangan kanan di ubun-ubun kepala anak, kemudian baca doa ini.

اللهم حفظه كما حفظت من عبادك الصالحين.

” Allahumma haffazhu kama haffzta min ‘ibadikassolihiin”

Ya Allah jagalah anakku seperti Engkau menjaga hambaMU yang soleh”

اللهم فقهه فالدين وعلمه التأويل

“Allahumma faqqihhu fid diin, wa’ allimhutta’wil”

Ya Allah berikanlah kefahaman kepadanya tentang agama dan ajarilah ia ilmu ta’wil ( tafsir Al-Qur’an)

Amalkanlah selalu, jangan terlepas. Doa adalah vitamin untuk minda dan fizikal anak. Ia menjadi pelindung dan membawa keberkatan dalam hidup anak. Doa yang baik adalah lambang keredhaan ibu ayah dan anak akan beroleh redha Allah SWT dengan asbab doa ini.

4. Penyerahan muktamad.

Serahkanlah sepenuh kepercayaan kepada pihak sekolah dan guru yang mendidik. Usah timbul perasaan ragu dan rasa tidak percaya.

Bina ukhuwwah dengan guru, saling bekerjasama dan ucaplah ” Saya serahkan anak ini untuk cikgu didik, betulkan mana yang silap, pandulah mana yang tersasar”


Elak Kerap Tayang Bahagia Rumahtangga, Simpan Sikit Supaya Hindari Masalah ‘Ain’.

Kebahagiaan sebuah keluarga pastinya impian semua pasangan. Malah, kemesraan pasangan itu, kadang kala menjadi cemburu buat orang lain.

Sebagaimana perkongsian oleh saudara Firdaus Shakirin yang menyentuh mengenai bahaya jika melampau berkongsi segala kisah hidup tatapan semua orang.

“Simpan sikit utk diri sendiri, bukan semua benda baik utk ditayangkan…”

Sekrg ni zaman social media, everything kita nk tunjuk, tayang, upload, update dan akan ada org yg akan view apa yg kita letak dlm personal social media kita…

Walaupun nawaitu kita sekadar “utk disimpan sebagai kenangan” atau “saja suka2 je letak”…

Sebenarnya, tak semua benda baik utk ditayangkan…sbgai cth perkara yg kurang baik utk ditayangkan ialah kebahagiaan, kemesraan kita suami isteri, keromantikan pasangan kita, apa yg kita buat as a husband n wife, apa yg kita celebratekan, yg kita surprisedkan, ke mana kita pergi melancong dan apa yg kita mkn…

Sebab apa kurang baik?

Sebab gambar yg di uploadedkan itu, terutamanya gambar yg ada kita dan pasangan didlmnya akan terdedah kpd penyakit ain…

Apa itu penyakit ain?

Penyakit yang disebabkan oleh pandangan mata yang disertai sifat iri hati atau rasa takjub terhadap apa yang dipandang…ianya boleh terjadi sama ada dari orang yang berniat jahat atau dari orang yang dengki atau dari orang yang tak suka kita…

Bahaya tak penyakit ain ni…?

Bahaya…ianya boleh menyebabkan mudarat pada orang yang dipandangnya, iaitu siapa? Kita yg ada dlm gmbar yg dipandang org tersebut…apa kemudaratannya? hubungan suami isteri menjadi renggang, suami berubah sikap secara tiba2, asyik bergaduh, hilang perasaan terhadap pasangan dan lebih buruk lagi, bercerai…

Nak jugak upload xde masalah, itu hak awk, cuma nasihat saya, jgn publickan post anda, just select org2 yg tertentu utk view seperti awk dan pasangan atau only me, iaitu awk shja yg boleh tgok jika ianya utk disimpan sebagai kenangan…

Ingat, bukan semua benda baik utk ditayangkan…pkir panjang sebelum nk tayang…


Pakar Family Coaching & Therapy Ni Kongsi Cara Nak Sayangi Anak Remaja. Jom Buat!

Perkongsian daripada Encik Mohd Rizal Mohd Rais yang juga merupakan petugas NLPt Psychotherapist di Hentian Dengar & Rawat (pusat terapi keluarga) di Taman Molek, Johor Bahru, tentang mengetahui tanda anak remaja kurang dapat kasih sayang ibu dan ayah ini elok difahami.

Ini penting agar kita dapat berikan kasih sayang sepenuhnya dan anak-anak tahu pula menilai dan hargainya.

Terdahulu, Encik Muhd Rizal turut menjelaskan fokus HDR (Hentian Dengar Rawat) adalah Family Coaching & Therapy iaitu membantu keluarga dalam pembangunan mental, emosi & tingkahlaku anak-anak serta juga kemahiran keibubapaan.

Ayuh semak perkongsian bermanfaat ini.

Salah satu tanda anak remaja kurang dapat kasih sayang ibu ayah ialah lihat bagaimana cara anak peluk ibu ayah.

? Ketika ibu ayah peluk anak-anak, perhatikan cara anak kita balas pelukan kita.

? jika cara dia peluk kita tidak seerat kita peluk dia, maka itu lah tandanya. Terutama 10 tahun ke atas.

Anak yang jarang di peluk akan kurang merasai kasih sayang. Bila anak kurang merasai kasih sayang, kesannya anak tidak akan tahu bagaimana nak menunjukkan kasih sayang mereka.

Terutama kepada ibu ayah dan adik beradik.

Kesan lain :

1. tidak pandai menghargai.
2. kuat melawan.
3. degil.
4. kurang berkomunikasi bersama keluarga.
5. hubungan tidak mesra.
6. mencari kasih sayang bersama pihak ke3.

Dan bermacam lagi masalah emosi yang akan membawa kepada masalah sosial yang lain.

Apa nak buat :

1. peluk anak setiap hari dan sekerap yang boleh.

2. bila peluk, katakan betapa kita sayangkan mereka.

3. sambil peluk selawat 3x dan doakan kebaikan anak.

Amalkan sekerap mungkin dan InsyaAllah hati anak akan tenang, emosi akan stabil dan mereka akan mudah diurus.

Moga Allah merahmati usaha kita semua.